Гiсторыя i сучаснасць | Минский филиал УО "Белорусский торгово-экономический университет потребительской кооперации"\nУА "Беларускі гандлёва-эканамічны ўніверсітэт\n1957 год: 1 кастрычніка пачаў дзейнасць Мінскі кааператыўны тэхнікум Белкаапсаюза з навучаннем на аснове няпоўнай сярэдняй (7 класаў) і сярэдняй (10 класаў) адукацыі. Дырэктарам прызначаны Папоў Васіль Іванавіч.\n1959 год: 1 кастрычніка ўведзены ў эксплуатацыю інтэрнат тэхнікума на 400 месцаў.\n1960-1968 гг.: на базе тэхнікума ажыццяўлялі дзейнасць Рэспубліканскі завочны кааператыўны тэхнікум і Вучэбна-кансультацыйны пункт для студэнтаў-завочнікаў Маскоўскага кааператыўнага інстытута Цэнтрасаюза.\n1961 год: дырэктарам прызначаны Давыдаў Аляксандр Аляксандравіч.\n1968 год: пры тэхнікуме адкрыта прафесійна-тэхнічнае вучылішча па падрыхтоўцы прадаўцоў на аснове сярэдняй адукацыі.\n1972 год: пабудаваны спартыўны комплекс.\n1973-1992 гг.: тэхнікум з'яўляецца адной з дзесяці ў СССР баз педагагічнай практыкі студэнтаў Маскоўскага кааператыўнага інстытута Цэнтрасаюза.\n1974 год: ўведзены ў дзеянне інтэрнат № 2 на 250 месцаў.\n1976-1989 гг.: вучылішча знаходзілася на самастойным балансе.\n1976 год: дырэктарам прызначаны Басаў Уладзімір Мікалаевіч.\n1976-1980 гг.: у будынку тэхнікума функцыянаваў Музей гісторыі спажывецкай кааперацыі БССР.\n1978 год: адчынілі дзверы прыбудова да інтэрната № 2 і сталовая.\n1978 год: прафесійна-тэхнічнае вучылішча акрамя прадаўцоў стала рыхтаваць афіцыянтаў.\n1987-1991 гг.: вучылішча пераўтворана ў сярэдняе кааператыўнае ПТВ з падрыхтоўкай прадаўцоў на аснове базавай адукацыі з трохгадовым тэрмiнам навучання.\n1989 год: вучылішча зноў аб'яднана з тэхнікумам.\n1991 год: пасля двух выпускаў навучэнцаў ПТВ на аснове базавай адукацыі (9 класаў) (1987-1990 і 1988-1991 гг.) спынілася навучанне на аснове базавай адукацыі ў вучылішчы і тэхнікуме.\n1991 год: распачата падрыхтоўка па новай спецыяльнасці "Прававая і кадравая работа» з пысваеннем кваліфікацыі «Юрыст».\n1993 год: тэхнікум і вучылішча аб'яднаны ў Мінскі вучэбна-вытворчы комплекс «ПТВ-тэхнікум» Белкаапсаюза, вучылішча стала першай, тэхнікум – другой ступенню адукацыі.\n2000 год: дырэктарам прызначаны Трафімовіч Ігар Яфімавіч.\nВВК рэарганізаваны ва ўстанову адукацыі "Мінскі гандлёвы каледж" Белкаапсаюза. Вучылішча стала першым, каледж другім узроўнем адукацыі.\n2004 год: каледж узнагароджаны Ганаровым знакам Белкаапсаюза.\n2005 год: распачата падрыхтоўка юрыстаў па завочнай форме атрымання адукацыі.\n2006 год: адкрыты музей гісторыі каледжа.\n2007 год: каледж узнагароджаны Ганаровай граматай Нацыянальнага сходу Рэспублікі Беларусь.\n2008-2015 гг. дзённае і завочнае аддзяленні рэарганізаваны ў аддзяленні сярэдняй спецыяльнай (ССА) і інтэграванай адукацыі (ПТА-ССА). Арганізавана навучанне прадаўцоў па завочнай форме.\n2008 год: каледж узнагароджаны другім Ганаровым знакам Белкаапсаюза.\n2009 год: дырэктарам прызначаны Занковіч Мікалай Мікалаевіч.\n2010 год: створаны вучэбна-вылічальны цэнтр каледжа.\n2011 год: адкрыта новая спецыяльнасць «Маркетынг».\n2012 год: каледж узнагароджаны чарговым Ганаровым знакам Белкаапсаюза.\n2012 год: дырэктарам прызначана Лагунова Галіна Мікалаеўна.\n2012 год: на базе ВВЦ створаны аддзел інфармацыйных тэхналогій.\n2014 год: на дзённым аддзяленні ССА зноў распачата падрыхтоўка на аснове базавай адукацыі па спецыяльнасцях «Камерцыйная дзейнасць (Таваразнаўства)», «Маркетынг», «Правазнаўства».\n2014 год: на завочным аддзяленні распачата падрыхтоўка па спецыяльнасці "Маркетынг".\n2015 год: створаны аддзел прафесійнай падрыхтоўкі, перападрыхтоўкі і павышэння кваліфікацыі рабочых і служачых.\n2015 год: каледж узнагароджаны чацвёртым Ганаровым знакам Белкаапсаюза.\n2016 год: установа адукацыі «Мінскі гандлёвы каледж" Белкаапсаюза далучаны да ўстановы адукацыі «Беларускі гандлёва-эканамічны універсітэт спажывецкай кааперацыі» у якасці адасобленага падраздзялення (філіяла) (Пастанова Праўлення Белкаапсаюза 30.11.2016 г. № 310).\n2016 год: каледж узнагароджаны пятым Ганаровым знакам Белкаапсаюза.\n2016/2017 навуч. год: адбыліся апошнія выпускі навучэнцаў спецыяльнасцяў «Грамадскае харчаванне» і «Гандлёвая справа». Падрыхтоўка на ўзроўні прафесійна-тэхнічнай адукацыі ў філіяле прыпынілася.\nНа ўзроўні I ступені вышэйшай адукацыі адкрыты спецыяльнасці: "Фінансы і крэдыт", "Менеджмент" (сацыяльна-адміністрацыйны), "Маркетынг".\n2017 год: Адбыўся першы набор студэнтаў на спецыяльнасці: "Фінансы і крэдыт", "Менеджмент (сацыяльна-адміністрацыйны)", "Маркетынг".\nСтворана кафедра гуманітарных, агульнапрафесійных і спецыяльных дысцыплін.\n2017 год: Спыніў дзейнасць сектар метадычнага забеспячэння прафесійнай адукацыі спажывецкай кааперацыі, які быў структурным падраздзяленнем навучальнай установы (пастанова Праўлення Белкаапсаюза ад 24.10.2018 г. № 247).\n2018 год: філіял узнагароджаны шостым Ганаровым знакам Белкаапсаюза.\nЗ 2019 г.у філіяле ажыццяўляецца дыстанцыйнае навучанне студэнтаў УА “Беларускі гандлёва-эканамічны ўніверсітэт спажывецкай кааперацыі” у завочнай форме па спецыяльнасцях “Камерцыйная дзейнасць (таваразнаўства)” і “Маркетынг”.\n2019 год, лістапад: дырэктар філіяла Г.М.Лагунова выбрана дэпутатам Палаты прадстаўнікоў Нацыянальнага сходу Рэспублікі Беларусь сёмага склікання.\n2019 год, 9 снежня: дырэктарам філіяла прызначаны Леўшуноў Алег Фёдаравіч.\n2020 год: Ажыццёўлены выпуск спецыялістаў з вышэйшай адукацыяй: 23 выпускнікі спецыяльнасці “Менеджмент (сацыяльна-адміністрацыйны)” спецыялізацыі “Кіраванне персаналам”, кваліфікацыя “Менеджар-эканаміст” і 11 выпускнікоў спецыяльнасці “Фінансы і крэдыт” спецыялізацыі “Налогі і налогаабкладанне”, кваліфікацыя “Эканаміст”.\nЗ жніўня 2020 г. скасавана кафедра гуманітарных, агульнапрафесійных і спецыяльных дысцыплін. Аказанне адукацыйных паслуг у сферы падрыхтоўкі спецыялістаў з вышэйшай адукацыяй у філіале прыпынена.\n2020 год: На ўзроўні сярэдняй спецыяльнай адукацыі па дзённай форме атрымання адукацыі пачата падрыхтоўка на аснове агульнай базавай адукацыі па спецыяльнасцях: “Аперацыйная дзейнасць у лагістыцы” і “Праграмнае забеспячэнне інфармацыйных тэхналогій”.\nГісторыя стварэння, станаўлення і развіцця Мінскага філіяла УА "Беларускі гандлёва-эканамічны ўніверсітэт спажывецкай кааперацыі" - частка гісторыі спажывецкай кааперацыі Беларусі.\nРазбураная вайной гаспадарка спажывецкай кааперацыі мела вострую патрэбу ў аднаўленні і кваліфікаваных кадрах.\n27 жніўня 1953 года Пастановай Праўлення Центросоюза спажывецкіх таварыстваў СССР № 842 была зацверджана тэхнічная дакументацыя на будаўніцтва кааператыўнага тэхнікума ў г. Мінску на 400 чалавек.\nНа былой ўскраіне сталіцы ў раёне сучасных БДЭУ і плошчы Ванеева знаходзілася вёска Будзілава, якая працягвалася Заходнім пасёлкам. Тут, на ўскрайку леса, які зваўся калісьці Архірэйскім гаем або Чырвоным урочышчам, па Магілёўскай шашы, № 73, (у 1968 г. перайменаванай у Партызанскі праспект) у красавіку 1954 года пачалося будаўніцтва Мінскага кааператыўнага тэхнікума Белкаапсаюза.\nПа завяршэнні будаўніцтва, у жніўні 1957 г. быў аб'яўлены прыём навучэнцаў у тэхнікум.\nТрэба было набраць навучэнцаў з працаўнікоў спажывецкай кааперацыі і сельскай моладзі. Для гэтага былі разасланы ва ўсе райспажыўсаюзы рэспублікі ўмовы прыёму, дадзены аб'явы ў рэспубліканскіх газетах, па радыё.\nНа дзённае аддзяленне было пададзена 725 заяў на 270 месцаў, конкурс склаў 2,5 чалавека на месца.\nБез экзаменаў прымаліся абітурыенты, якія скончылі школу з медалём або пахвальнай граматай, працавалі ці мабілізаваныя з войска.\nЭкзамены праходзілі з 1 па 15 верасня ў гандлёвай школе, якая размяшчалася па вул. Харкаўскай. У гэты час супрацоўнікі тэхнікума і абітурыенты, што залічваліся без экзаменаў, па дазволу Белкаапсаюза рыхтавалі тэхнікум да адкрыцця; упарадкоўвалі тэрыторыю, наводзілі парадак у вучэбным корпусу, расстаўлялі мэблю, абсталяванне ў кабінетах і аўдыторыях.\n20 верасня 1957 г. на пасяджэнні праўлення Белкаапсаюза было прынята рашэнне аб адкрыцці тэхнікума з 1 кастрычніка 1957 г. з кантынгентам вучняў на дзённым аддзяленні - 270 чалавек, на завочным аддзяленні - 500 чалавек.\nНа дзённым аддзяленні былі сфарміраваны 7 груп таваразнаўцаў прамысловых і харчовых тавараў і група тэхнолагаў грамадскага харчавання на базе 7 класаў, група таваразнаўцаў кнігі і культтавараў на базе 10 класаў.\n12 кастрычніка празвінеў першы званок, які ўзвясціў аб нараджэнні Мінскага кааператыўнага тэхнікума.\nНавучанне завочнікаў ажыццяўлялася па спецыяльнасцях «Таваразнаўства прамысловых і харчовых тавараў», «Бухгалтар савецкага гандлю", "Планавік савецкага гандлю".\nУ вучэбным корпусе было абсталявана 10 аўдыторый, 6 кабінетаў, хімічная лабараторыя. Мелася бібліятэка, актавая зала, кабінеты дырэктара і намесніка дырэктара па вучэбнай частцы, бухгалтэрыя, настаўніцкая, пакой для грамадскіх арганізацый, 3 кабінеты для завочнага аддзялення. 4 пакоі былі адведзены пад буфет, які працаваў ад сталовай аўтазавода. Тэхнікум карыстаўся электраэнергіяй за кошт люстэркавай фабрыкі.\nПершы год частка аўдыторый выкарыстоўвалася пад інтэрнат для навучэнцаў з цяжкім матэрыяльным становішчам, дзе пражывала 165 чал.\nПершыя загады былі аб прызначэнні кадраў.\nПершымі выкладчыкамі, залічанымі ў верасні, былі Папоў В.І. - дырэктар, Давыдаў А.А. - завуч, Фрыд С.Т. - загадчык завочнага аддзялення, выкдадчыкі Абраменка С.М., Ахрэмчык М.І., Гіндзін Л.А., Грынберг І.Я., Заполь К.М., Зарэчанская А.Д., Мардыкина Л.М., Нікіцін Б.А. , Рачок З.Г., Сідарэнка Л.А., Цёплая К.Я., Чыгір Л.В., Шэршань В.П., Шыкула А.М., Юфа (Коласава) А.Дз.\nУсяго працавалі 16 штатных і 12 пазаштатных выкладчыкаў, 20 чалавек тэхнічнага персаналу. Усе выкладчыкі і 3 лабаранты мелі вышэйшую адукацыю, атрыманую ў стацыянарных навучальных установах. Дзейнічалі 2 цыклавыя камісіі: сацыяльна-эканамічных і агульнаадукацыйных дысцыплін.\nЗ супрацоўнікамі, якія раней не працавалі ў навучальных установах і ў сістэме спажывецкай кааперацыі, праводзіліся 2 разы на месяц заняткі па вывучэнні арганізацыйнай будовы сістэмы спажыўкааперацыі і эканомікі гандлю. Выкладчыкі тэхнікума выязджалі ў Маскоўскі, Рыжскі, Віленскі кааператыўныя тэхнікумы, райспажыўсаюзы Мінскай вобласці «з мэтай павышэння дзелавой кваліфікацыі і ідэйна-палітычнага ўзроўню», як было запісана ў гадавой справаздачы.\nАжыццяўляўся кантроль за працай выкладчыкаў: наведаны 7 урокаў дырэктарам, 25 урокаў завучам, 12 урокаў старшынямі цыклавых камісій, дадзена 5 адкрытых заняткаў, якія былі абмеркаваны на педсавеце і ў цыклавых камісіях.\nНа першым педсавеце 20 верасня вызначылі абавязкі, вучэбна-метадычную дакументацыю. Ужо тады неабходна было складаць план або канспект урока. На другім, 31 кастрычніка, педсавеце вырашаліся пытанні падрыхтоўкі да святкавання 40-й гадавіны Вялікага Кастрычніка, вызначыліся адказныя за закупку сцягоў, плакатаў, знешняе і ўнутранае афармленне тэхнікума, арганізацыю мастацкай самадзейнасці. Быў зацверджаны план палітыка-выхаваўчай работы, арганізаваны прадметныя гурткі, а таксама радыё-, фота-, сталярны гурток, спартыўныя секцыі.\nЗаняткі першы год праходзілі ў адну змену. Навучэнцаў, што не прайшлі па конкурсу, пакідалі кандыдатамі і за добрую вучобу маглі перавесці ў асноўны кантынгент з выплатай стыпендыі і кватэрных грошай. Тых, хто адставаў, пераводзілі ў кандыдаты. Няпаспяваючых пазбаўлялі стыпендыі, адлічалі з тэхнікума, пакідалі на паўторны курс навучання. Гэта тычылася і завочнікаў. Калі за непаспяховасць і дрэнныя паводзіны адлічвалі малазабяспечаных, іх ладзілі на працу ў сельскія магазіны і давалі магчымасць быць залічанымі праз год.\nЖыццё навучэнцаў была надзвычай насычаным. Надавалася вялікая ўвага паспяховасці навучэнцаў: праводзіліся дадатковыя заняткі з адстаючымі, за якасць і выніковасць заняткащ строга пыталіся з выкладчыкаў; праводзіліся сходы ў групах; выпускаліся радыёгазеты, гумарыстычныя і сатырычныя лісткі, выклікаліся бацькі нядбайных вучняў.\nЗа добрую працу і актыўны ўдзел у грамадскім жыцці навучэнцам абвяшчалася падзяка з занясеннем у асабістую справу, выдатнікам выплачвалі стыпендыю, павышаную на 25%. Уся выхаваўчая работа праводзілася праз грамадскія арганізацыі - камсамольскую і прафсаюзную. Працавалі першасныя арганізацыі ДСТ «Ураджай» і ДТСААФ.\nВясной 1958 года прайшла першая вучэбная практыка ў «кніжнікаў» у краме Белкниготорга і Белунівермагу (ГУМе). Кіраўніцтва практыкай ажыццяўлялі Зарэчанская А.Д. і Рачок З.Г.\nЗаняткі разнастайных гурткоў, спартыўных секцый насілі прыкладны характар: так члены фізічнага гуртка пад кіраўніцтвам Чыгір Л.В. забяспечвалі працу радыёвузла, набытага ў другім сяместры; выпускалі радыёгазеты, транслявалі радыё ў навучальным корпусе і інтэрнаце; забяспечвалі фатаграфаванне важных падзей. Працаваў літаратурна-драматычны гурток пад кіраўніцтвам Юфы А.Д. Арганізоўваліся літаратурныя вечары, драматычныя пастаноўкі. Пры гуртку таваразнаўства прамысловых тавараў (кіраўнік Зарэчанская А.Д.) было арганізавана вывучэнне матацыкла, каб кожны таваразнаўца меў права на кіраванне і ўмеў кіраваць матацыклам.\nУ першы навучальны год, як напісана ў гадавой справаздачы, адбылося 8 агульнатэхнікумаўскіх культпаходаў у тэатры і кінатэатры, музей Вялікай Айчыннай вайны, карцінную галерэю, на трактарны завод і іншыя прадпрыемствы.\nПраведзена 7 адкрытых камсамольскіх і прафсаюзных сходаў. Раз у тыдзень самі навучэнцы праводзілі палітінфармацыі. Ладзіліся вечары адпачынку, на якіх чыталіся лекцыі, арганізоўвалі гульні, танцы, віктарыны. Выпускалася светлавая газета. Выпушчана 11 нумароў агульнатэхнікумаўскай насценнай газеты «Кааператары», 8 лісткоў газеты «Мятла».\nРазвіваўся фізкультурны рух. Набыты лыжы, гімнастычны, лёгкаатлетычны інвентар, веласіпеды. Працавалі секцыі лёгкай атлетыкі, лыжная, валейбольная, настольнага тэніса, шахмат, шашак, веласіпедная, мотасекцыя. З дапамогай навучэнцаў абсталявалі спортпляцоўку ў двары тэхнікума. Там праводзілася штодзённая ранішняя зарадка, спаборніцтвы. У студзені 1958 г. каманда тэхнікума на першынстве рэспублікі па лыжах сярод навучальных устаноў Белкаапсаюза заняла першае месца і атрымала Ганаровы прыз Белкаапсаюза.\nНабылі музычныя інструменты і арганізавалі духавы аркестр пад кіраўніцтвам навучэнца Зубара Генадзя. На майскую дэманстрацыю ішлі ўжо з аркестрам.\nШмат часу надавалася працоўным справам. Сіламі ўсяго калектыву - педагогаў, супрацоўнікаў, навучэнцаў добраўпарадкавана тэрыторыя, высаджана 120 фруктовых дрэў, дэкаратыўныя расліны і кустарнікі. Многія з іх захаваліся ды сённяшняга дня. Даюць плады яблыні і грушы, па вясне разносяць водар квітнеючыя каштаны і белая акацыя.\nІ ў наступныя гады навучэнцы саджалі дрэвы ў скверы перад паркам 50-годдзя Кастрычніка, удзельнічалі ў будаўніцтве ўнівермага «Беларусь», гасцініцы «Турыст», станцый метро і многіх іншых аб'ектаў, пакідаючы гораду добры след пасля сябе і ў сваёй памяці на ўсё жыццё гэтыя гады.\nНа першых здымках - радасныя, адухоўленыя твары. Навучэнцы былі шчаслівыя вучыцца, атрымліваць спецыяльнасць, развівацца, далучацца да культурнага жыцця сталіцы.\nУ гэтыя першыя дні і месяцы складаліся традыцыі, якія захаваліся і сёння. Кожнае свята адзначалася заахвочваннем работнікаў і навучэнцаў, праводзіўся ўрачысты сход з дакладам і канцэртам. Для гэтай мэты ўжо да 7 лістапада 1957 г. навучэнец (імя яго не захавалася, на жаль) намаляваў на задніку сцэны беларускі пейзаж з рэчкай. Былі закуплены касцюмы ўдзельнікам хору, танцорам.\nІ ўжо ў першы навучальны год, у канцы сакавіка, брыгадай ўпраўлення кадраў і навучальных устаноў Цэнтрасаюза пад кіраўніцтвам старшага інспектара ўпраўлення Сахет Т.І. была праведзена праверка работы тэхнікума. Адзначалася станоўчая праца Белкаапсаюза і калектыву тэхнікума па падрыхтоўцы і адкрыццю тэхнікума, арганізацыі ў кароткі тэрмін набору навучэнцаў, па падборы працаздольнага калектыву, набыцці неабходных вучэбна-наглядных дапаможнікаў, стварэнню навучэнцам і работнікам нармальных бытавых умоў. Да недахопаў аднесены марудная праца па абсталяванні вучэбных кабінетаў, выкладанне агульнаадукацыйных прадметаў асобнымі педагогамі ў адрыве ад спецыяльных дысцыплін. Пропускі заняткаў без паважных прычын складаюць 3,1%.\nДа працы і вучобы прад'яўляліся жорсткія патрабаванні. Усе імкнуліся працаваць, вучыцца з энтузіязмам, зрабіць жыццё лепш; разумелі, што ад кожнага з іх залежыць, якім будзе заўтрашні дзень. Многія работнікі тэхнікума і навучэнцы-завочнікі былі франтавікамі, усіх кранула вайна, пасля якой мінула толькі 12 гадоў. А ўсе навучэнцы дзённага аддзялення былі «дзеці вайны», як іх цяпер называюць. Таму ўсе шанавалі мірнае жыццё, магчымасць вучыцца, набываць спецыяльнасць, працаваць.\nТакі быў першы навучальны год у Мінскім кааператыўным тэхнікуме Белкаапсаюза. Ён заклаў трывалыя асновы далейшага паступальнага развіцця нашай навучальнай установы, вызначыў на ўсе наступныя гады асаблівую атмасферу патрабавальнасці і любові, атмасферу адной вялікай сям'і.\nВыпускнікі з удзячнасцю ўспамінаюць аб бескарыслівасці педагогаў, работнікаў, якія дзяліліся адзеннем, харчаваннем з тымі, хто бедаваў. Калі знізіў паспяховасць па выніках семестра, увесь наступны семестр не атрымаеш стыпендыю, а гэта ўжо немагчымасць для многіх вучыцца. І навучэнцы ў групе, а сярод іх не было заможных, адрываючы ад сябе капеечкі, скідаліся са сваёй беднай стыпендыі і не давалі аднакашніку прапасці. Дзяліліся таксама харчамі, што прывозілі з дому.\nЗ тых часоў многае змянялася ў жыцці людзей, у жыцці вялікай краіны, рэспублікі, горада.\nРЗКТБ. ВКП МКІ.\nМінскае кааператыўнае вучылішча.\nБаза педпрактыкі МКІ.\nБудаўніцтва інтэрнатаў, спарткомплексу.\nУ тэхнікума змяняліся назвы, спецыяльнасці, статус. Але заўсёды наша навучальная ўстанова развівалася і была адной з вядучых і найбольш паспяховай у сваім сегменце на рынку адукацыйных паслуг, забяспечваючы спажывецкую кааперацыю і нацыянальную эканоміку краіны кваліфікаванымі, канкурэнтаздольнымі кадрамі па найбольш запатрабаваных прафесіях і спецыяльнасцях.\nГэтаму спрыяе не толькі геаграфічнае размяшчэнне, але і прафесіяналізм, творчая, зладжаная, адказная праца ўсяго калектыву: кіраўнікоў, педагогаў, тэхнічнага персаналу.\nУ 1959 годзе быў пабудаваны інтэрнат тэхнікума, дзе абсталявалі навучальны магазін кнігі і культтавараў. У ім гандлявалі навучэнцы, адначасова праходзілі практыку. У цокальным паверсе размясцілі сталовую, якая, па ўспамінах, карысталася вялікім попытам і ў насельніцтва.\nУ 1960 г. у суседнім доме 9№ 71) быў адчынены дзеючы навучальны магазін харчовых тавараў, дзе пад кіраўніцтвам інструктара Вінакуравай Тамары Фёдараўны навучэнцы па чарзе праходзілі практыку, працуючы прадаўцамі, касірамі.\nУ тэхнікуме, на вучэбна-матэрыяльнай базе завочнага аддзялення, з 1 лістапада 1960 г. пачаў дзейнічаць і працаваў па 31 жніўня 1968 года Рэспубліканскі завочны кааператыўны тэхнікум Белкаапсаюза (РЗКТБ).\nАмаль адначасова з ім пры тэхнікуме быў адкрыты вучэбна-кансультацыйны пункт для студэнтаў-завочнікаў Маскоўскага інстытута Цэнтрасаюза, загадчыкам якога 3.02.1961 г. быў афіцыйна прызначаны Куксо Мікіта Ігнатавіч, супрацоўнік аддзела кадраў Белкаапсаюза, які займаўся арганізацыяй працы УКП з моманту яго адкрыцця. Як успамінаюць выкладчыкі, якія працавалі ў той час, у тэхнікуме быў арганізаваны прыём дакументаў, уступных і курсавых экзаменаў; чыталіся лекцыі і праводзіліся сесіі, адбываліся прыём курсавых праектаў і дзяржаўных экзаменаў, а таксама ўручэнне дыпломаў. Чыталі лекцыі камандзіраваныя выкладчыкі Маскоўскага інстытута, выкладчыкі з вучонымі ступенямі і званнямі Беларускага інстытута народнай гаспадаркі імя В.У. Куйбышава, выкладчыкі тэхнікума.\nМожна лічыць, што ў тэхнікуме з лістапада 1960 па 1968 год ужо ажыццяўлялася навучанне на ўзроўні вышэйшай адукацыі; і Мінскі, а затым з 1964 г. і Гомельскі УКП былі папярэднікамі Беларускага гандлёва-эканамічнага ўніверсітэта спажывецкай кааперацыі.\nУ 1968 г. пры тэхнікуме адкрыта прафесійна-тэхнічнае вучылішча.\nУ 1972 годзе пабудаваны спартыўны комплекс. Затым уведзены ў эксплуатацыю ў 1974 г. другі інтэрнат і ў 1978 г. - прыбудаваны да яго трэці інтэрнат са сталовай.\nУ 70-х гг. па распараджэнні Цэнтрасаюза ў тэхнікуме была арганізавана і паспяхова прайшла эксперыментальная падрыхтоўка новай спецыяльнасці «Арганізацыя і кіраванне кааператыўным гандлем», па якой сталі рыхтаваць кадры ва ўсіх кааператыўных тэхнікумах Савецкага Саюза.\nДа распаду Савецкага Саюза тэхнікум быў адной з дзесяці ў СССР баз педагагічнай практыкі студэнтаў педагагічнага факультэта Маскоўскага кааператыўнага інстытута Цэнтрасаюза. У нас вучыліся прамудрасцям педагагічнай працы студэнты з розных краін свету.\nМетадычнае суправаджэнне здзяйснялі лепшыя выкладчыкі, майстры педагагічнай працы Вінакурава Т.Ф., Даўгалава Р.В., Дорахава С.В., Зарачанская Г.Д., Зялінская В.М., Лебедзева Я.І., Пархоменка А.К., Станкевіч Л.Г., Федарцова Р.П., Ярашэўская Л.І. і ішыя выкладчыкі-прафесіяналы.\nПаспяхова дзейнічалі тэхнікум і вучылішча ў складзе вучэбна-вытворчага комплексу «ПТВ-тэхнікум» у 1992-2000 гг.\nНовай ступенню у развіцці навучальнай установы стала пераўтварэнне у 2000 годзе ВВК у каледж.\n17 гадоў, пражытых у статусе каледжа, паказалі неабходнасць яго для рэальнай эканомікі краіны, запатрабаванасць яго выпускнікоў на рынку працы.\nЗа зладжанай паўсядзённай працай вялікага калектыву стаіць перш за ўсё кіраўнік.\nПершы дырэктар Папоў Васіль Іванавіч працаваў з 1957 па 1961 год. Сын селяніна-бедняка, франтавік, ён застаўся ў памяці работнікаў і выпускнікоў чалавекам у вышэйшай ступені прыстойным, сціплым у побыце і патрабавальным да сябе і іншых у пытаннях маральнасці, культуры, этыкі, выканання службовых абавязкаў; ён дбаў пра супрацоўнікаў і навучэнцаў, да якіх ставіўся, як да ўласных дзяцей.\nУсё лепшае, чым жыве і сёння наш філіял, можна сказаць без перабольшання, было закладзена ў тыя першыя гады, час дырэктарства В.І. Папова.\nУсе наступныя кіраўнікі прадаўжалі традыцыі практакаарыентаванага навучання, высокай якасці ведаў, выкарыстання найноўшых тэхналогій у выкладанні, увагі да асобы навучэнца і развіцця творчага патэнцыялу, лепшых чалавечых і прафесійных кампетэнцый навучэнцаў.\nДавыдаў Аляксандр Аляксандравіч, удзельнік Вялікай Айчыннай вайны, Выдатнік савецкай спажывецкай кааперацыі, заслужаны настаўнік БССР, узнагароджаны ордэнам «Знак Пашаны», працаваў кіраўніком амаль 15 гадоў, з 1961 па 1976 гг. Пры ім тэхнікум выйшаў на перадавыя пазіцыі сярод вучэбных устаноў СССР, былі закладзены асновы вышэйшай адукацыі ў сістэме спажывецкай кааперацыі БССР.\nБасаў Уладзімір Мікалаевіч, кандыдат гістарычных навук, выдатнік адукацыі БССР, кіраваў тэхнікумам, затым вучэбна-вытворчым комплексам «Мінскі ПТВ-тэхнікум» Белкаапсаюза 24 гады, з 1976 па 2000 гг. Гэта быў час укаранення новых формаў і метадаў работы, дасягненняў у структурных эксперыментах, паспяховай дзейнасці ў эпоху кардынальных палітычных, эканамічных і сацыяльныхў зрухаў.\nТрафімовіч Ігар Яфімавіч быў дырэктарам ужо вучэбнай уставы пад назвай Установа адукацыі «Мінскі гандлёвы каледж» Белкаапсаюза-з 2000 па 2009 гг. Выдатнік савецкай спажывецкай кааперацыі, узнагароджаны Ганаровай Граматай Савета Міністраў Рэспублікі Беларусь, ён мэтанакіравана працаваў над далейшым умацаваннем матэрыяльнай базы, кампъютэрызацыяй каледжа, асваеннем педагогам і новых адукацыйных тэхналогій і метадаў гаспадарання.\nЗанковіч Мікалай Мікалаевіч, выпускнік тэхнікума, Выдатнік гандлю Рэспублікі Беларусь, узначальваў каледж з 2009 па 2012 гг. У гэты час прадаўжалася ўмацаванне перадавых пазіцый каледжа, устанаўленне міжнародных сувязей і супрацоўніцтва з навучальнымі ўстановамі іншых краін, удасканалення формаў і метадаў практыкаарыентаванай адукацыйнай дзейнасці каледжа.\nЛагунова Галіна Мікалаеўна, выпускніца-выдатніца навучальнай установы, была кіраўніком каледжа-філіяла з 2012 г. да 9 снежня 2019 г. Раней яна працавала дырэктарам школы, намеснікам дырэктара каледжа па АГР.\nГэты перыяд адзначаны ўкараненнем сістэмы менеджменту якасці. Каледж набыў статус філіялаўніверсітэта. За высокія дасягненні ў падрыхтоўцы кадраў у 4 апошнія гады навучальнай установе прысуджаны тры Ганаровыя знакі Белкаапсаюза.\nГаліна Мікалаеўна ўзнагароджана нагруднымі знакамі Міністэрства адукацыі «Выдатнік адукацыі», Белкаапсаюза «Выдатнік спажывецкай кааперацыі Беларусі", Беларускага прафсаюза "За прафсаюзныя заслугі", Медалямі Беларускага фонду міру "Заслужаны міратворац" і Федэрацыі прафсаюзаў Беларусі "110 гадоў прафсаюзнаму руху"; Ганаровымі граматамі Савета Міністраў Рэспублікі Беларусь, Белкаапсаюза, Мінгарвыканкама, Мінскага гарсавета, адміністрацыі Заводскага раёна.\n17 лістапада Галіна Мікалаеўна была абрана дэпутатам Палаты прадстаўнікоў Нацыянальнага сходу Рэспублікі Беларусь сёмага склікання.\nУсе дырэктары садзейнічалі падтрыманню высокага прэстыжу навучальнай установы, далейшаму ўмацаванню вядучых пазіцый ў сваім сегменце аказання адукацыйных паслуг, захоўвалі і прымножалі дасягненні папярэдніх кіраўнікоў і калектыву.\nЛеўшуноў Алег Фёдаравіч ўзначальвае Мінскі філіял УА "Беларускі гандлёва-эканамічны універсітэт спажывецкай кааперацыі» з 9 снежня 2019 года. Воін-інтэрнацыяналіст, дыпламаваны педагог, псіхолаг, менеджэр. У апошні час працаваў дэпутатам Палаты прадстаўнікоў Нацыянальнага сходу Рэспублікі Беларусь пятага і шостага скліканняў. Да выбрання дэпутатам працаваў дырэктарам школы, загадчыкам аддзела адукацыі Цэнтральнага раёна г. Гомеля.\nУзнагароджаны дзяржаўнымі ўзнагародамі: медалямі "За адвагу", "За працоўныя заслугі"; Ганаровымі граматамі Прэзідыума Вярхоўнага Савета СССР, Нацыянальнага сходу Рэспублікі Беларусь; ўзнагародамі Міністэрства адукацыі: нагрудным знакам "Выдатнік адукацыі", Ганаровай граматай Міністэрства адукацыі Рэспублікі Беларусь, іншымі ўзнагародамі.\nУкараненне сістэмы менеджмента якасці. Сертыфікацыя.\nПрыпыненне падрыхтоўкі кадраў на ўзроўню ПТА.\nДзейнасць калектыву накіравана на далейшае павышэнне якасці адукацыйных паслуг у адпаведнасці з сучаснымі патрабаваннямі развіцця асобы, грамадства, дзяржавы.\nКалектыў каледжа многа зрабіў па падрыхтоўцы і ўкараненню ў навучальнай установе сістэмы менеджмента якасці. У выніку ў 2012 г. атрыманы сертыфікат адпаведнасці ўкаранёнай сістэме менеджменту якасці патрабаванням дзяржаўнага стандарту СТБ ISO 9001-2009 «Сістэмы менеджменту якасці. Патрабаванні».\nРабота, зробленая калектывам па ўдасканаленню ўсіх напрамкаў дзейнасці, у тым ліку якасці адукацыйнага працэсу, умацавання матэрыяльнага становішча, функцыянавання ў каледжы сістэмы менеджмента якасці, дазволілі у 2013 годзе атрымаць сертыфікат адпаведнасці нямецкай сістэме акрэдытацыі DIN EN ISO 9001: 2008 «Qualitymanagementsystems» ў міжнароднай сістэме акрэдытацыі Dakks.\nНаша навучальная ўстанова ўвесь час развіваецца. У красавіку 2015 года ў каледжы на аснове курсаў створана аддзяленне прафесійнай падрыхтоўкі, перападрыхтоўкі і павышэння кваліфікацыі рабочых і служачых; тут арганізуюцца курсы павышэння кваліфікацыі, навучальныя курсы і семінарыдля загадчыкаў магазінаў і спецыялістаў кадравых службаў, прадаўцоў, сакратароў, аператараў ЭВМ не толькі арганізацый сістэмы спажывецкай кааперацыі, але і іншых формаў уласнасці, для ўсіх зацікаўленых асоб.\nУ 2017/2017 навуч.годзе ў філіяле прыпынілася падрыхтоўка на ўзроўні ПТА: узроўню ПТА: уснежні 2016 г. адбыліся апошнія выпускі навучэнцаў спецыяльнасці «Грамадскае харчаванне» (бармэн, афіцыянт) i ў чэрвені 2017 г. - спецыяльнасці «Гандлёвая справа» (прадавец, кантралёр-касір (кантралёр).\nЗа перыяд ажыццяўлення прафесійна-тэхнічнай адукацыі (1968-2017 гг.) падрыхтавана 13199 кваліфікаваных работнікаў для прадпрыемстваў гандлю і грамадскага харчавання, у тым ліку ў дзённай форме 12750, у завочнай - 449 чал.\nСтатус філіяла ўніверсітэта\nУ 2016 годзе ў кантэксце дзяржаўнай палітыкі, накіраванай на паглыбленне працэсаў інтэграцыі ўстаноў вышэйшай адукацыі з ўстановамі прафесійна-тэхнічнай і сярэдняй спецыяльнай адукацыі Беларусі і фарміраванне адукацыйных кластараў, установа адукацыі «Мінскі гандлёвы каледж" Белкаапсаюза ў адпаведнасці з пастановай Праўлення Белкаапсаюза ад 30.11.2016 г. № 310 была далучана да ўстановы адукацыі «Беларускі гандлёва-эканамічны ўніверсітэт спажывецкай кааперацыі» у якасці адасобленага падраздзялення (філіяла).\nПастановай Праўлення Белкаапсаюза 30.12.2016 г. № 344 зацверджаны і 4.01.2017 г. Гомельскім гарвыканкамам (№ 400079828) зарэгістраваны Статут УА “БГЭУ СК” у новай рэдакцыі.\nЗагадам УА “БГЭУ СК”ад 04.01.2017 г., № 02п зацверджана Палажэнне аб Мінскім філіяле ўстановы адукацыі "Беларускі гандлёва-эканамічны ўніверсітэт спажывецкай кааперацыі".\nДалейшае ўмацаванне матэрыяльнай базы\nУ Мінскім філіяле УА "Беларускі гандлёва-эканамічны ўніверсітэт спажывецкай кааперацыі" створаны ўсе неабходныя ўмовы для ажыццяўлення адукацыйнай дзейнасці: пастаянна ўмацоўваецца матэрыяльная база, усе вучэбныя кабінеты, лабараторыі, спартыўныя аб'екты аснашчаныя найноўшым абсталяваннем, працуе сацыяльна-педагагічная і псіхалагічная служба, функцыянуюць сталовая, пункт аховы здароўя, музей.\nФіліял мае 27 спецыялізаваных аўдыторый, 8 камп'ютарных класаў, у тым ліку 3 мабільных, вучэбныя лабараторыі «Вучэбны магазін харчовых тавараў», «Вучэбны магазін нехарчовых тавараў».\nСфарміравана інфармацыйнае адукацыйнае асяроддзе. Выкарыстоўваюцца рэсурсы сеткі Інтэрнэт і Інтранэт, электронныя вучэбныя выданні, выпускаецца інфармацыйны веснік «Калейдаскоп»; функцыянуюць інфармацыйныя экраны, сайт, комплексна-інфармацыйная сістэма «1С КолледжПРОФ», праграмны модуль «Абітурыент» і іншыя састаўныя часткі адзінай інфармацыйнай прасторы.\nВучэбная лабараторыя «Вучэбны магазін нехарчовых тавараў» абсталявана апаратна-праграмнымі комплексамі LSTradeFusio і SETRetail, сумяшчальнымі з карпаратыўнай інфармацыйнай сістэмай Белкаапсаюза. Апаратныя комплексы для адукацыйнага працэсу складаюцца з касава-вагавага абсталявання, праграмнага забеспячэння SETRetail 10 і касавых боксаў.\nКанферэнц-зала аснашчана сучасным абсталяваннем для дыстанцыйнага навучання. Тут у рэжыме on-line праводзяцца міжнародныя канферэнцыі, аддаленыя лекцыі вядучых выкладчыкаў, ажыццяўляецца сувязь з універсітэтам, установамі спажыўкааперацыі і Белкаапсаюзам.\nЗ 2019/2020 навучальнага года канферэнц-зала з'яўляецца выдаленай вучэбнай аўдыторыяй № 9 (электроннай пляцоўкай) для студэнтаў Беларускага гандлёва-эканамічнага ўніверсітэта спажывецкай кааперацыі, якія засвойваюць змест адукацыйных праграм вышэйшай адукацыі I ступені ў завочнай форме па спецыяльнасцях «Камерцыйная дзейнасць» і Маркетынг»; у ёй у адпаведнасці з графікам навучальнага працэсу праходзяць вучэбныя заняткі ў дыстанцыйнай форме.\nПастаянна папаўняецца і абнаўляецца бібліятэчны фонд. У цяперашні час агульны кніжны фонд бібліятэкі складае больш за 70 тыс. экз., з іх падручнікаў і вучэбных дапаможнікаў - каля 54 тыс. Бібліятэка ўкамплектавана 9 камп'ютарамі, 7 з якіх размешчаныя ў чытальнай зале і прызначаныя для карыстальнікаў. Колькасны склад фонду ў электронным каталозе складае больш за 61 тыс. экз. Папаўняецца электронная картатэка артыкулаў з перыядычных выданняў.\nАдміністрацыя надае асаблівую ўвагу ўмацаванню здароўя навучэнцаў, арганізацыі бяспекі іх жыццядзейнасці. Ва ўсіх будынках устаноўлена аўтаматычная пажарная сігналізацыя і сістэма апавяшчэння аб пажары з вывадам сігналу на пункт дыспетчарызацыі МНС Рэспублікі Беларусь. Кругласутачна працуюць камеры відэаназірання.\nМаюцца спартыўны, 2 трэнажорныя залы. Дзейнічаюць шматлікія спартыўныя секцыі.\nВышэйшая, сярэдняя і прафесійна-тэхнічная адукацыя ў філіяле\nУ 2017 годзе паступілі і ў 2020 годзе скончылі навучанне на ўзроўні\nI ступені вышэйшай адукацыі, інтэгрыраванай з адукацыйнымі праграмамі сярэдняй спецыяльнай адукацыі, атрымалі дыпломы і нагрудныя знакі ўстановы адукацыі “Беларускі гандлёва-эканамічны ўніверсітэт спажывецкай кааперацыі 34 студэнты дзённай формы атрымання адукацыі:\n11 чал. спецыяльнасці "Фінансы і крэдыт" спецыялізацыі “Налогі і налогаабкладанне” з прысваеннем кваліфікацыі “Эканаміст”;\n23 чал. спецыяльнасці "Менеджмент (сацыяльна-адміністрацыйны)" спецыялізацыі “Кіраванне персаналам” з прысваеннем кваліфікацыі “Менеджар-эканаміст”.\nДыплом з адзнакай атрымалі Крывабродская В.А., Чэчурына А.Н. (гр. Ес-31) і Антаневіч Е.С. (гр. Нс-31).\nУ жніўні 2020 г. спыніла дзейнасць кафедра гуманітарных, агульнапрафесійных і спецыяльных дысцыплін.\nАказанне адукацыйных паслуг у сферы падрыхтоўкі спецыялістаў з вышэйшай адукацыяй у філіяле прыпынена.\nЗ лістапада 2019 г. ў філіяле пачало ажыццяўляцца дыстанцыйнае навучанне студэнтаў УА “Беларускі гандлёва-эканамічны ўніверсітэт спажывецкай кааперацыі ў завочнай (дыстанцыйнай) форме па спецыяльнасцях “Камерцыйная дзейнасць (таваразнаўства) і “Маркетынг”. Онлайн-пляцоўкай вызначана канферэнц-зала (аўдыторыя № 9).\nПадрыхтоўка кадраў на ўзроўні сярэдняй спецыяльнай адукацыі ў 2020/2021 навуч. г. ажыццяўляецца па спецыяльнасцях: «Камерцыйная дзейнасць (таваразнаўства)», «Маркетынг», «Правазнаўства (гаспадарча-прававая і кадравая работа)» і па новых спецыяльнасцях «Аперацыйная дзейнасць у лагістыцы» і «Праграмнае забеспячэнне інфармацыйных тэхналогій» спецыялизацыя Праграмнае забеспячэнне апрацоўкі эканамічнай і дзелавой інфармацыі”.\nПрафесійна-тэхнічная адукацыя ў 2016/2017 навуч. годзе ў філіяле прыпынена.\nКваліфікацыі спецыялістаў заўсёды адказвалі патрэбам часу: таваразнаўца харчовых і нехарчовых тавараў, эканаміст па маркетынгу, юрыст, аперацыйны лагіст, тэхнік-праграміст і інш.\nАжыццяўляюць адукацыйны працэс 54 выкладчыкі. Намеснік дырэктара па выхаваўчай рабоце мае вучоную ступень кандыдата навук і званне дацэнта.\nПедагогі аб'яднаныя ў 6 цыклавых камісій. Сярод педагогаў кандыдат навук, дацэнт, 4 аспіранты, 5 магістраў, 4 бакалаўры, 20 маюць вышэйшую кваліфікацыйную катэгорыю.Працуе школа пачаткоўца-выкладчыка, школа маладых куратараў, метадычнае аб'яднанне куратараў. У сістэме метадычнай работы – адкрытыя вучэбныя заняткі, майстар-класы педагогаў вышэйшай кваліфікацыйнай катэгорыі. У канцы навучальнага года праводзіцца фестываль педагагічнага майстэрства, дзе педагогі дэманструюць свае напрацоўкі, дзеляцца вопытам.\nЭлектронныя вучэбна-метадычныя комплексы па асобных вучэбных дысцыплінах дазваляюць выкладчыкам прысутнічаць у сусветнай адукацыйнай прасторы.\nАдукацыйны працэс носіць практыкаарыентаваны характар.\nДля развіцця прафесійна значных якасцяў асобы педагогамі прымяняюцца дзейнасныя адукацыйныя тэхналогіі. Арганізацыя навучальных заняткаў, максімальна набліжаных да ўмоў працы па спецыяльнасці, семінары, бінарныя навучальныя заняткі з удзелам спецыялістаў арганізацый - заказчыкаў кадраў, навучальныя заняткі на вытворчасці; алімпіяды і канферэнцыі, творчыя працы і рэфераты арыентаваны на практычнае прымяненне тэарэтычных ведаў.\nУдзел у кірмашах, выставах, наведванне розных форумаў з наступнымі справаздачамі і мультымедыйнымі прэзентацыямі навучэнцаў, актыўнае выкарыстанне ў адукацыйным працэсе інфармацыйных тэхналогій і магчымасцяў воблачных сэрвісаў, якаснае правядзенне вучэбнай, тэхналагічнай і пераддыпломнай практыкі рыхтуюць будучага спецыяліста да самастойнай працы.\nДагаворы на праходжанне практыкі складзены з больш чым 260 прадпрыемствамі рознай формы ўласнасці, аснашчаныя найноўшым абсталяваннем, дзе прымяняюццца сучасныя метады абслугоўвання.\nГэта раённыя спажывецкія таварыствы і ўнітарныя прадпрыемствы сістэмы спажывецкай кааперацыі, універмагі ЦУМ «Мінск», «Беларусь», ГУМ, Гандлёвы дом «На Нямізе», ўніверсамы «Родны кут», «Заводскі» і інш. Базамі для праходжання вучэбнай і вытворчай практыкі навучэнцаў спецыяльнасці «Правазнаўства» з'яўляюцца суды, АУС раёнаў горада Мінска, Следчы камітэт, аддзелы кадраў арганізацый спажыўкааперацыі.\nУ рамках фарміравання адукацыйна-вытворчых кластараў на гандлёвых аб'ектах Мінскага філіяла абласнога спажыўтаварыства і іншых базах практыкі па праграме Белкаапсаюза філіялам адпрацоўваюцца перадавыя тэхналогіі продажаў і алгарытм сумеснай дзейнасці «выкладчык - навучэнец - практычны работнік».\nПрактыкуюцца выязныя пасяджэнні педагагічных саветаў і цыклавых камісій з удзелам навучэнцаў ў базавых арганізацыях спажывецкай кааперацыі і іншых форм уласнасці.\nВыкладчыкі прымаюць актыўны ўдзел у адукацыйных праграмах Міністэрства адукацыі Рэспублікі Беларусь, супрацоўнічаюць у сферы абмену прафесійным вопытам з замежнымі ўстановамі адукацыі.\nМінскі філіял мае дзелавыя зносіны з Кіеўскім кааператыўным інстытутам бізнесу і права, Харкаўскім гандлёва-эканамічным каледжам Кіеўскага нацыянальнага гандлёва-эканамічнага універсітэта (Украіна); Сімферопальскім кааператыўным гандлёва-эканамічным каледжам Крымспажыўсаюза, Смаленскім філіялам Расійскага ўніверсітэта кааперацыі, Барнаульскім кааператыўным тэхнікумам Алтайскага краявога спажыўсаюза, Чэбаксарскім кааператыўным тэхнікумам Чувашспажыўсаюза, Прыватнай прафесійнай адукацыйнай установай «Навасібірскі кааператыўны тэхнікум імя А.М. Касыгіна Навасібірскага аблспажыўсаюза (Расійская Федэрацыя), Аўтаномнай некамерцыйнай арганізацыяй вышэйшай адукацыі Цэнтрасаюза Расійскай Федэрацыі «Сібірскі ўніверсітэт спажывецкай кааперацыі», Кааператыўна-гандлёвым універсітэтам Малдовы.\nЗаключана пагадненне аб супрацоўніцтве з прадстаўнікамі Комплекса эканамічных школ г. Любліна (Рэспубліка Польша), якія наведалі філіял і прынялі ўдзел у Міжнароднай навукова-практычнай канферэнцыі па выніках тэхналагічнай практыкі, што адбылася на базе філіяла.\nЗ 2020 г. наладжваюцца партнёрскія ўзаемаадносіны з навучальнымі ўстановамі спажывецкай кааперацыі Рэспублікі Казахстан.\nАрганізуецца навукова-даследчая работа з адоранымі, высокаматываванымі навучэнцамі. Выкладчыки, навучэнцы ўдзельнічаюць у навуковых і навукова-практычных канферэнцыях; арганізуюцца публікацыі ў навуковых зборніках, часопісах, міжнародных выданнях.\nАлімпіяды, канферэнцыі, удзел выкладчыкаў і навучэнцаў у міжнародных спецыялізаваных выставах і форумах, міжнародных навукова-практычных канферэнцыях, міжнародным конкурсе моладзевых аўтарскіх і калектыўных праектаў і перамогі ў іх - гэта сённяшні дзень філіяла.\nНашы навучэнцы i супрацоўнікі дамагаюцца поспехаў у розных галінах дзейнасці.\nУ Рэспубліканскім конкурсу «100 ідэй для Беларусі» навучэнцы прэзентавалі 2 сацыяльных праекта.\nДыпломамі I, II, III ступені на I міжнародным конкурсе творчых работ у форме мультымедыйных прэзентацый «След вайны ў нашых сэрцах» ўзнагароджаны 6 навучэнцаў.\nУ апошні час Дыпломам у намінацыі «Лепшы сацыяльны праект» ў 3-яй лізе VII Міжнароднага чэмпіянату «Моладзь у прадпрымальніцтве» - ўзнагароджана каманда навучэнцаў (6 чалавек), якія вучацца па спецыяльнасці «Камерцыйная дзейнасць (таваразнаўства)».\nУ 2018 годзе ў фінале Х Міжнароднага чэмпіянату «Моладзь і прадпрымальніцтва-2018», які сабраў 14 каманд з Беларусі, Расіі і Украіны, каманда Мінскага філіяла заваявала 3-е месца і дыплом лаўрэата ў намінацыі «Лепшы бізнес-праект».\nДыпломамі I, II, III ступені на III Міжнароднай навукова-практычнай канферэнцыі "Актуальныя праблемы развіцця права ў нацыянальным і міжнародным заканадаўстве" ўзнагароджаны 7 навучэнцаў, якія навучаюцца па спецыяльнасці «Правазнаўства».\nДыпломы I, II, III ступені на VII (I) Міжнароднай навукова-практычнай канферэнцыі па выніках тэхналагічнай практыкі сярод навучэнцаў III курса напрамку спецыяльнасці «Камерцыйная дзейнасць (эканамічная дзейнасць і паслугі)» і спецыяльнасці "Маркетынг" атрымалі 6 навучэнцаў.\nДыпломам лаўрэата ў намінацыі «Лепшы StartUp-праект у галіне IT-тэхналогій» ў Моладзевым конкурсе бізнес-праектаў «StartUp-Кааперацыя» - ўзнагароджана каманда ў складзе Цімафеева Паўла і Стражэнка Уладзіміра, якія вучацца па спецыяльнасці "Маркетынг".\nЗа актыўны ўдзел у ХIII, ХIV и ХV Міжнародных спецыялізаваных выставах «Адукацыя і кар'ера» філіял узнагароджаны Дыпломамі Камітэта па адукацыі Мінгарвыканкама і выставачнага прадпрыемства Экспафорум.\nУ спецыялізаванай выставе “Адукацыя і кар’ера-2020” Мінскі філіял прадстаўляў УА “Беларускі гандлёва-эканамічны ўніверсітэт спажывецкай кааперацыі” і атрымаў дыплом “За актыўны ўдзел і работу з наведвальнікамі”.\nУ 2019 г.студэнты філіяла Віхараў Іван, Мартынаў Арцём, Шкуратаў Мацвей і Якуцік Ілля прынялі ўдзел у IV Міжнародным конкурсе праектна-даследчых работ студэнтаў "Праблемы і перспектывы развіцця сферы абслугоўвання", які адбыўся на базе ОГБПОУ "Кастрамскі гандлёва-эканамічны каледж". Віхараў і Мартынаў атрымалі дыплом I ступені.\nНавуковая праца гэтых жа студэнтаў была прадстаўлена на II Міжнароднай студэнцкай навукова-практычнай інтэрнэт-канферэнцыі "Тэорыя і практыка сучаснай навукі", якая адбылася на базе БПОУ ГА "Арлоўскі тэхнікум сферы паслуг" у 2020 г. Нашы ўдзельнікі атрымалі ганаровыя Сертыфікаты.\nНавучэнцы і студэнты паказваюць трывалыя веды па сваёй спецыяльнасці на рэспубліканскіх алімпіядах.\nСумесна з УА "Беларускі гандлёва-эканамічны ўніверсітэт спажывецкай кааперацыі» у рэжыме рэальнага часу адбылася прадметная алімпіяда "Філасофія і культура Беларусі». Ад Мінскага філіяла прынялі ўдзел чатыры студэнты. Па выніках алімпіяды студэнтка гр. Рс-11 Крывабродская В. ўзнагароджана дыпломам 2 ступені; студэнт гр. ФС-11 Мурашоў С. - дыпломам 3 ступені. Закремская К.М., студэнтка гр. Фс11 і Антаневіч А.С., студэнтка гр. Фс11 атрымалі сертыфікаты ўдзельнікаў.\nНа пляцоўцы УА "Беларускі гандлёва-эканамічны ўніверсітэт спажывецкай кааперацыі» у снежні 2019 г. адбылася Міжнародная інтэрнэт-канферэнцыя студэнтаў і магістрантаў “Актуальныя праблемы сусветнай эканомікі і менеджмента”.\nII месца (Прачкис Інга) і III месца (Насека Паліна) у X Рэспубліканскай студэнцкай навукова-практычнай канферэнцыі «Адаптацыя малога і сярэдняга бізнесу да ўмоў інавацыйнай эканомікі».\nАтрыманы Дыпломы I ступені ў камандным першынстве і асабістых заліках у заключным этапе II і III Рэспубліканскай алімпіяды прафесійнага майстэрства навучэнцаў устаноў сярэдняй спецыяльнай адукацыі спажывецкай кааперацыі па спецыяльнасці «Камерцыйная дзейнасць» па вучэбных дысцыплінах: «Таваразнаўства харчовых тавараў», «Таваразнаўства нехарчовых тавараў», «Арганізацыя і тэхналогія гандлю » .\nУ лютым 2020 г. у IV Рэспубліканскай алімпіядзе прафесійнага майстэрства сярод навучэнцаў устаноў сярэдняй спецыяльнай адукацыі спажывецкай кааперацыі па спецыяльнасці «Камерцыйная дзейнасць” спецыялізацыі «Таваразнаўства харчовых і нехарчовых тавараў» заваявана II месца.\nРазвіццё творчых, спартыўных\nУ філіяле створаны неабходныя ўмовы для развіцця творчых, мастацкіх здольнасцяў.\nПрацуюць гурткі сцэнічнага мастацтва, эстраднага вакалу, сучаснай харэаграфіі. У інтэрнаце дзейнічаюць разнастайныя аб'яднанні па інтарэсах.\nЯк вынік, I месца месца ў ХIII Рэспубліканскім аглядзе-конкурсе самадзейнай мастацкай творчасці студэнтаў і навучэнцаў устаноў адукацыі спажывецкай кааперацыі.\nI месца прысуджана рабоце навучэнцаў філіяла ў раённым фотаконкурсе «Я студэнт».\nДыпломам лаўрэата II ступені ў Моладзевым конкурсе патрыятычнай песні Заводскага раёна г. Мінска узнагароджаны Пілахоўскі Руслан і інш..\nЗ пачатку дзейнасці навучальная ўстанова з'яўляецца адным з мацнейшых спартыўных калектываў у сістэме спажывецкай кааперацыі і Заводскага раёна сталіцы.\nТрадыцыйна займае прызавыя месцы ў круглагадовай Спартакіядзе калектываў фізічнай культуры арганізацый, прадпрыемстваў, студэнцкай і вучнёўскай моладзі Заводскага раёна горада Мінска. Па выніках 2016 і 2017 гадоў - 1 месца.\nУ 2017 годзе заваяваны: 1-е месца ў камандным чэмпіянаце Рэспублікі Беларусь па настольным тэнісе; 1-е месца ў чэмпіянаце Мінскай вобласці па настольным тэнісе; 3-е месца па лыжных гонках, 3-е месца ў спаборніцтве "Снежны драйв", 3-е месца па міні-футболе і іншыя прызавыя месцы.\nЗаваявалі другое каманднае месца ў ХIII Рэспубліканскай спартакіядзе студэнтаў і навучэнцаў устаноў адукацыі спажывецкай кааперацыі і атрымалі шэраг узнагарод у асабістым першынстве.\nУ 2018 г. – 2-е каманднае месца па настольным тэнісе і 3-е месца па валейболу ў гарадскіх спаборніцтвах у рамках Кубка Савета дырэктараў устаноў сярэдняй спецыяльнай адукацыі г. Мінска.\nНавучэнкі Матвейкова Вікторыя і Насека Паліна ўключаны ў зборную г. Мінска па лёгкай атлетыцы. Яны адстойвалі гонар горада і каледжа ў Чэмпіянаце і першынстве Рэспублікі Беларусь па лёгкаатлетычным кросе на Кубак газеты «Народная газета» і ў Міжнародным турніры па лёгкай атлетыцы памяці заслужанага трэнера Рэспублікі Беларусь Хомчука С.А.\nХанецкая Анастасія і Новак Уладзіслаў - пераможцы рэспубліканскай спартакіяды вучэбных устаноў Белкаапсаюза. Ханецкая Анастасія - чэмпіён Рэспублікі Беларусь па настольнаму тэнісу, пераможца шматлікіх турніраў.\nСтасіловіч Вольга - прызёр спаборніцтваў па лёгкай атлетыцы.\nНа працягу 2017/2018 нав.г. па розных відах спорту атрыманы пяць першых, тры другіх і тры трэціх месцаў.\nУ 2018/2019 нав. годзе – 1-е месца па дартсу; 1-е месца па валейболу, два першых і адно 2-е па міні-футболу; 3-е месца па лёгкаатлетычнаму кросу. А таксама масавы ўдзел у спартакіядах, Міжнародным паўмарафоне, адборачных турнірах па дартсу, настольнаму тэнісу, шахматах і шашках, у Мінскай лыжне, Беларускай студэнцкай лыжне, іншых спартыўных мерапрыемствах.\nПа выніках 2019 года ў круглагадовай Спартакіядзе калектываў фізічнай культуры арганізацый, прадпрыемстваў, студэнцкай і вучнёўскай моладзі Заводскага раёна горада Мінска ў настойлівай барацьбе філіял заваяваў дастойнае 2-ое месца.\nТрадыцыйна на базе філіяла праводзяцца спартакіяды, турысцкія злёты, турніры, у тым ліку і калектываў аблспажыўсаюза, Белкаапсаюза і ўстаноў адукацыі спажывецкай кааперацыі, спартыўных калектываў горада; Дні здароўя сярод навучэнцаў і супрацоўнікаў і іншыя спартыўныя мерапрыемствы.\nСамакіраванне. Грамадская дзейнасць\nУ філіяле ёсць магчымасць праявіць грамадскую актыўнасць, набыць навыкі самакіравання. Тут актыўна працуюць прафсаюзныя арганізацыі навучэнцаў і работнікаў; першасныя арганізацыі грамадскага аб'яднання "Беларускі рэспубліканскі саюз моладзі», рэспубліканскай грамадскай арганізацыі «Белая Русь», валанцёрскі атрад «Адкрытае сэрца», моладзевы атрад аховы правапарадку, актывісты Фонду міру, Беларускага саюза жанчын, "Чырвонага крыжа".\nУ 2019 г. першасная арганізацыя БРСМ узнагароджана Граматай Адміністрацыі Заводскага раёна за праяўленую ініцыятыву, творчасць і актыўны ўдзел у раённых акцыях і ініцыятываах.\nУ лютым 2020 г. Заводскі РК БРСМ узнагародзіў арганізацыю БРСМ філіяла Падзякай, а намесніка дырэктара В.М.Міжевіч – Мінскі гарадскі камітэт БРСМ - Граматай за значны ўклад у рэалізацыю дзяржаўнай моладзевай палітыкі.\nТэрытарыяльную арганізацыю Заводскага раёна Беларускага фонду міру з 2014 па 2019 гг. ўзначальвала дырэктар філіяла Лагунова Г.М., узнагароджаная медалём «Заслужаны міратворца».\nПланамерна ажыццяўляе дзейнасць Савет навучэнцаў, старастат, Саветы інтэрнатаў, камісія па сацыяльнай абароне навучэнцаў, Савет прафілактыкі безнагляднасці і правапарушэнняў, грамадскі савет па кантролю за арганізацыяй харчавання навучэнцаў, Школа лідэра.\nУ раённым аглядзе-конкурсу на лепшы інтэрнат для студэнцкай моладзі філіял заняў III месца.\nАрганізуюцца Дні самакіравання.\nЛепшыя навучэнцы заахвочваюцца імяннымі стыпендыямі Белкаапсаюза. Стыпендыю Праўлення Белкаапсаюза і Рэспубліканскага камітэта Беларускага прафсаюза работнікаў спажывецкай кааперацыі ў апошні час атрымлівалі Альшэўская Анастасія і Ханяўка Юлія.\nУ 2018/2019 навуч. годзе стыпендыя Старшыні Праўлення Белкаапсаюза прызначана навучэнцы групы 31Т (спецыяльнасць “Камерцыйная дзейнасць”) Будзько Дар’і, якая атрымлівае адукацыю па дагавору са Смаргонскім філіялам Гродзенскага АСТ.\nУ 2019/2020 навуч. г. студэнтцы філіяла Антаневіч Лізавеце, якая дасягнула высокіх паказчыкаў у вучэбнай, навукова-даследчай і грамадскай рабоце, прадастаўлена зніжка на аплату за навучанне.\nКалектывам паспяхова вырашаецца галоўная задача - якасная падрыхтоўка кваліфікаваных спецыялістаў з развітымі агульнакультурнымі і прафесійнымі кампетэнцыямі, грамадзян з актыўнай жыццёвай пазіцыяй, патрыётаў сваёй Радзімы.\nДзейнасць філіяла адзначаецца ўзнагародамі.\nУ 2007 годзе за высокія дасягненні ў падрыхтоўцы кадраў навучальная установа узнагароджана Ганаровай граматай Нацыянальнага сходу Рэспублікі Беларусь.\nУ 2004, 2008, 2012, 2015, 2016 і 2018 гадах навучальная ўстанова ўдастоена ўзнагароды Белкаапсаюза «Ганаровы знак".\nЛагунова Г. Н. (дырэктар з 2012 па 2019 гг.) ў апошнія гады ўзнагароджана знакам Міністэрства адукацыі Рэспублікі Беларусь "Выдатнік адукацыі" (2016 г.), медалём "Заслужаны міратворца" (2016 г.), медалём “110 гадоў прафсаюзнаму руху Беларусі” (2017 г.), знакам «Выдатнік спажывецкай кааперацыі Беларусі" (2017 г.), Ганаровымі граматамі Белкаапсаюза, Міністэрства антыманапольнага рэгулявання і гандлю, Рэспубліканскай грамадскай арганізацыі “Белая Русь” і Ганаровай граматай Савета Міністраў Рэспублікі Беларусь.\nДырэктар Леўшуноў А.Ф. узнагароджаны медалямі СССР і Рэспублікі Беларусь, у тым ліку «За отвагу», «За трудовые заслуги»; нагрудным знакам Міністэрства адукацыі «Выдатнік адукацыі»; Ганаровымі граматамі Прэзідыўма Вярхоўнага Савета СССР, Нацыянальнага сходу Рэспублікі Беларусь, Міністэрства адукацыі. Алег Фёдаравіч – дэпутат Палаты прадстаўнікоў Нацыянальнага сходу Рэспублікі Беларусь пятага і шостага скліканняў.\nМаюць заслужаныя ўзнагароды і ішыя супрацоўнікі філіяла.\nУ савецкі час Зарачанская Ганна Давыдаўна, Чыгір Людміла Васільеўна і Давыдаў Аляксандр Аляксандравіч былі ўдастоены ганаровага звання «Заслужаны настаўнік БССР».\nДавыдаў Аляксандр Аляксандравіч і Шыкула Анастасія Максімаўна ўзнагароджаны ордэнам СССР «Знак Пашаны».\nБольш за 40 педагогаў у савецкі перыяд ўзнагароджаны знакам «Выдатнік савецкай спажывецкай кааперацыі».\n9 супрацоўнікаў з'яўляюцца ўладальнікамі нагруднага знака "Выдатнік спажывецкай кааперацыі Беларусі».\nСамуль А.В. узнагароджана Ганаровай граматай Вярхоўнага Савета Рэспублікі Беларусь.\n8 педагогаў узнагароджаны Ганаровай граматай і Граматай Міністэрства адукацыі Рэспублікі Беларусь.\nНагруднымі знакамі «40 гадоў працоўнай дзейнасці ў спажывецкай кааперацыі Беларусі" узнагароджаны Шчуцкі Аляксандр Аляксандравіч і Трафімовіч Ігар Яфімавіч.\nЗнака «30 гадоў працоўнай дзейнасці у спажывецкай кааперацыі Беларусі" удастоены Бубыр Раіса Аляксандраўна, Раманоўская Раіса Мікалаеўна, Цітавец Лілія Мікалаеўна, Таміла Святлана Васільеўна, Звяровіч Таццяна Іванаўна, Міроненка Тамара Дзмітрыеўна, Саўчанка Людміла Дзмітрыеўна; Снытко Яўген Мікалаевіч, Васілеўская Таццяна Анатольеўна.\nУ развіццё навучальнай установы ўнеслі ўклад шматлікія пакаленні яе супрацоўнікаў.\nПа падручніках Камісарава Э.С. не адно дзесяцігоддзе працавалі выкладчыкі тэхнікумаў СССР. Вучэбнымі дапаможнікамі выкладчыкаў Станкевіч Л.Г., Мезенай Т.К., Федарцовай Р.П., Беразоўскай Р.К., Кудраўцавай Я.В., Койпыша С.К., Забелінай А.А., Сакерынай А.В., Самуль А.В. цяпер карыстаюцца ўстановы адукацыі рэспублікі.\nУ нашых сценах у розны час працавалі больш за 40 удзельнікаў Вялікай Айчыннай вайны і ў іх ліку Коласава Акцябрына Дзмітрыеўна (1924-2016 гг.), выдатны педагог, паэтка, чый баявы, працоўны, творчы жыццёвы шлях быў уражлівым прыкладам высокай духоўнасці, самаахвярнага патрыятызму і бескарыслівага служэння Радзіме.\nУ навучальнай установе працавалі выдатныя асобы, якія аддалі філіялу больш за 40 гадоў свайго жыцця. Гэта выкладчыкі Буняк Н.А. (Асновы кааператыўнага руху, Таваразнаўства кнігі), Вінакурава Т.Ф. (Арганізацыя і тэхналогія гандлю), Даўгалава Р.В. (Таваразнаўства нехарчовых тавараў), Зялінская В.М. (Эканоміка арганізацыі), Пяцко Н.М. (Таваразнаўства харчовых тавараў), Станкевіч Л.Г. (Камерцыйная дзейнасць), Федарцова Р.П. (Таваразнаўства нехарчовых тавараў), Шарыхіна В.П. (Палітэканомія, Сацыяльна-гуманітарныя дысцыпліны), Шчуцкі А.А. (Фізвыхаванне); бібліятэкар Грыбоўская Б.У., галоўны бухгалтар Звяровіч Т.І., бухгалтар, затым тэхнічны работнік Паціюк С.В., лабарант Якубоўская С.І.\n14 снежня 2017 года філіял адзначыў шасцідзесяцігадовы юбілей.\n2020/2021 навуч. год – гэта 64-ты год нашай дзейнасці на рынку адукацыйных паслуг.\nЗа 63 гады (на 1.08.2020 г.) падрыхтавана 42974 спецыялісты з вышэйшай, сярэдняй спецыяльнай і прафесійна-тэхнічнай адукацыяй.\nНа ўзроўні I-й ступені вышэйшай адукацыі, інтэгрыраванай з адукацыйнымі праграмамі сярэдняй спецыяльнай адукацыі, ў дзённай форме падрыхтавана 34 спецыялісты:\n· менеджараў-эканамістаў – 23 чал.;\n· эканамістаў – 11 чал.\nНа ўзроўні сярэдняй спецыяльнай адукацыі - 29741 чал,\nу тым ліку ў дзённай форме - 13118 чал., у завочнай - 16623 чал.:\n· тэхнікаў-тэхнолагаў прыгатавання ежы - 28;\n· планавікоў - 10;\n· бухгалтараў - 1563;\n· таваразнаўцаў кнігі - 1706;\n· таваразнаўцаў харчовых і нехарчовых тавараў - 20304;\n· арганізатараў гандлю - 825;\n· таваразнаўцаў-арганізатараў - 686;\n· камерсантаў-прэтэнзіяністаў - 29;\n· камерсантаў - 1044;\n· таваразнаўцаў-камерсантаў - 109;\n· таваразнаўцаў-менеджэраў - 69;\n· юрыстаў - 1617;\n· эканамістаў - 1009 (эканамічная дзейнасць прадпрыемства гандлю - 136; інфармацыйнае забеспячэнне бізнесу - 873);\n· эканамістаў па маркетынгу - 555.\nНа ўзроўні прафесійна-тэхнічнай адукацыі з 1969 па 2017 гг. - 13199 чал.,\nу тым ліку ў дзённай форме - 12750 чал., у завочнай - 449 чал.\n· афіцыянтаў-метрдатэляў - 56;\n· інвентарызатараў - 33;\n· прадаўцоў (прадавец, кантралёр-касір, кантралёр) - 11699;\n· афіцыянтаў (бармэн, афіцыянт) - 1411.\nМногія з выпускнікоў за сваю добрасумленную працу ў сістэме спажывецкай кааперацыі атрымалі высокія дзяржаўныя ўзнагароды СССР, БССР і Рэспублікі Беларусь.\nГэта прадаўцы і загадчыкі магазінаў:\nШышонак Галіна Паўлаўна, узнагароджаная ардэнамі Леніна і Працоўнага Чырвонага сцяга;\nЕмельяновіч Любоў Міхайлаўна, Кацюба Зоя Гаўрылаўна, узнагароджаныя ордэнамі Працоўнага Чырвонага сцяга і “Знак Пашаны”;\nЯроменка Зінаіда Іванаўна, узнагарожаная ардэнамі “Знак Пашаны” і Дружбы народаў;\nБандарык Галіна Аляксееўна, Бяляўская Галіна Мікалаеўна, Галубко Вера Фёдараўна, узнагароджаныя ордэнам Працоўнага Чырвонага сцяга;\nБялятка Пётр Віктаравіч, Дзьякаў Іван Гаўрылавіч, Пархоц Кацярына Барысаўна, узнагароджаныя ордэнам “Знак Пашаны”;\nКваша Вольга Анатольеўна, узнагароджаная ордэнам Працоўнай славы 3 ст. і многія іншыя радавыя кааператары.\nСярод нашых выпускнікоў – дзяржаўныя дзеячы, кіраўнікі прадпрыемстваў, вядомыя асобы:\nЗанковіч М.М. - намеснік Старшыні Праўлення Белкаапсаюза, дырэктар каледжа ў 2009-2012 гг.;\nІванкоў Аляксандр Іванавіч - міністр гандлю Рэспублікі Беларусь у 2005-2009 гадах;\nКаленік Уладзімір Леанідавіч - супрацоўнік, начальнік галоўнага ўпраўлення кантролю спажывецкага рынку і сферы паслуг Камітэта дзяржаўнага кантролю Рэспублікі Беларусь у 2001-2017 гадах;\nКалтовіч Уладзімір Васільевіч - міністр антыманапольнага рэгулявання і гандлю Рэспублікі Беларусь;\nКарачун Мікалай Мікалаевіч - дырэктар ГУМа у 1995-2018 гг., «Мінчанін года-2009»;\nКулак Аляксандр Іванавіч – старшыня праўлення Гомельскага аблспажыўтаварыства з 2019 г.;\nЛагунова Галіна Мікалаеўна - дырэктар філіяла УА “БГЭУ СК” у 2012-2019 гг., дэпутат Палаты прадстаўнікоў Нацыянальнага сходу сёмага склікання;\nМацельская Ганна Мар'янаўна - кіраўнік справамі Мінгарвыканкама;\nПамбухчыянц Валерый Кеворкавіч - заслужаны работнік вышэйшай школы Расійскай Федэрацыі, акадэмік Міжнароднай акадэміі педагагічнай адукацыі, доктар эканамічных навук, прафесар Расійскага універсітэта кааперацыі;\nПарахневіч Ірына Міхайлаўна - дырэктар Лагойскага філіяла Мінскага аблспажыўтаварыства у 2000-2019 гг., дэпутат Савета Рэспублікі Нацыянальнага сходу Рэспублікі Беларусь 4 склікання.\nПісарык Алесь (Пісарчык Аляксандр Уладзіміравіч) - паэт, член-карэспандэнт Расійскай Акадэміі паэзіі, член Саюза пісьменнікаў Расіі і Беларусі;\nРошчына Алена Васільеўна - загадчык кафедры таваразнаўства БГЭУ ПК, кандыдат тэхнічных навук, дацэнт;\nШэлег Тамара Міхайлаўна - саветнік Камісіі Парламенцкага Сходу Саюза Беларусі і Расіі ў 2000-2012 гг. і многія, многія іншыя.\nЗараз ўзначальваюць раённыя спажывецкія арганізацыі нашы выпускнікі: Корбут Мікалай Іванавіч – Любанскае райспажыўтаварыства, Кучарава Алена Грыгор’еўна - Дзяржынскі, Барысевіч Валянціна Іванаўна – Бярэзінскі філіялы Мінскага аблспажыўтаварыства.\nВыпускнікі Мінскага філіяла ўстановы адукацыі "Беларускі гандлёва-эканамічны ўніверсітэт спажывецкай кааперацыі» запатрабаваныя на рынку працы.\nВысокая якасць прафесійнай падрыхтоўкі забяспечвае нашым выпускнікам працаўладкаванне і паспяховы кар'ерны рост.\n7 прычын выбраць Мінскі філіял установы адукацыі "Беларускі гандлёва-эканамічны ўніверсітэт спажывецкай кааперацыі»\n1. Адно з найстарэйшых навучальных устаноў Мінска і сістэмы спажывецкай кааперацыі з больш чым 60-летнімі адукацыйнымі традыцыямі і развітай вучэбна-матэрыяльнай базай.\n2. Сучаснае інфармацыйна-адукацыйнае асяроддзе і магчымасць дыстанцыйнага навучання.\n3. Высокакваліфікаваныя выкладчыкі і якасная практыка-арыентаваная адукацыя.\n4. Практыка ў лепшых арганізацыях горада і рэспублікі і гарантаванае працаўладкаванне.\n5. Насычанае творчае, грамадскае і спартыўнае жыццё.\n6. Інтэрнат у зручнай блізкасці ад вучэбнага корпуса і развітая транспартная інфраструктура.\n7. Залічэнне па конкурсу дакументаў аб адукацыі і далейшая магчымасць атрымаць вышэйшую адукацыю ў скарочаныя тэрміны.\nІ цёплая атмасфера вялікай і дружнай сям'і!\nПрэстыжная прафесія – камерцыя,\nТы — лёс і шчасце наша, і любоў!\nАд роднага парога ў Мінск прыехалі\nНабыць тут спецыяльнасць і сяброў!\nНам не забыць каштанаў веснавых\nІ спелых яблык восеньскай парою,\nІ шум у парку сосен векавых,\nДзе марылі, мой дружа, мы з табою.\nРазумнае і добрае¸ і вечнае\nМы спасцігаем у сценах знакамітых.\nДухоўнасці нас вучаць, чалавечнасці\nВыкладчыкі, з душой для нас адкрытай.\nТут фарміруюць нам здаровыя амбіцыі,\nЗдаем мы паспяхова свае сесіі\nПад лозунг наш: “Ад вернасці традыцыям\nДа дасканаласці ў выбранай прафесіі!”\nКааператараў дэвіз: “У яднанні - сіла!”\nНам для народа – працаваць і жыць,\nІ несці дабрабыт і мір як сімвал,\nІ тым спажыўкааперацыі служыць!\nПітомцаў нашых ў Беларусі не злічыцца…\nЖыццю нас, аlma mater, ты вучыла.\nНавуку гэту абяцаем не забыцца\nІ будзем верна мы служыць Айчыне!\nСардэчна запрашаем у Мінскі філіял установы адукацыі "Беларускі гандлёва-эканамічны ўніверсітэт спажывецкай кааперацыі"!


Гульня Бэн 10 супраць чэмпіёна Rex грузавік Анлайн. Гуляць бясплатна\nГульня Бэн 10 супраць чэмпіёна Rex грузавік\nГуляць у гульню Бэн 10 супраць чэмпіёна Rex грузавік онлайн:\nАпісанне гульні Бэн 10 супраць чэмпіёна Rex грузавік\nГульня, што пераверне тваё свядомасць, гульня прысвячаецца гоначным прыкладанням. Сутнасць гульні складаецца ў тым, што вы будзеце прымаць удзел у заездзе, кіруючы джыпам. Гэты джып павінен абагнаць суперніка. Упраўленне такое: усё ўпіраецца ў клавіятуру. Прыемнай гульні!. Гуляць у гульню Бэн 10 супраць чэмпіёна Rex грузавік онлайн.\nТэхнічныя характарыстыкі гульні Бэн 10 супраць чэмпіёна Rex грузавік\nГульня Бэн 10 супраць чэмпіёна Rex грузавік дададзеная: 14.11.2013\nУ гульню гулялі: 888 раз\nРэйтынг гульні: 3.55 з 5 (73 адзнак)\nГульні, падобныя на гульню Бэн 10 супраць чэмпіёна Rex грузавік\nСпампаваць гульню Бэн 10 супраць чэмпіёна Rex грузавік\nУставіць гульню Бэн 10 супраць чэмпіёна Rex грузавік на свой сайт:\nКаб ўставіць гульню Бэн 10 супраць чэмпіёна Rex грузавік на свой сайт, скапіруйце гэты код і вставте ў html код свайго сайта. Таксама калі вам спадабалася гульня Бэн 10 супраць чэмпіёна Rex грузавік, скапіруйце і адпраўце спасылку свайму сябру або ўсім сваім сябрам, падзяліцеся гульнёй з усім светам!\nЗ гульнёй Бэн 10 супраць чэмпіёна Rex грузавік, таксама гуляюць у гульні:


Сядзіба Медуніца - Базы адпачынку Беларусі цэны 2020\nПятніца, 30.10.2020 15:32 Мiнск\nГалоўная → Усе базы адпачынку → сядзіба Медуніца (Брэсцкая вобласць)\nАгульная інфармацыя — сядзіба Медуніца\nСядзіба Медуніца знаходзіцца ў Ляхавiцкiм раёне Брэсцкай вобласці, у вёсцы Набярэжная. Лясны масіў прадстаўлены пераважна змешаным лесам, знаходзіцца на адлегласці 200 м. На тэрыторыі растуць яблыні, таксама ёсць пчальнік.\nУ 100 метрах ад сядзібы размяшчаецца рака Шчара. Таксама для пастаяльцаў прапануецца зарыбленая сажалка на тэрыторыі сядзібы.\nСядзіба Медуніца знаходзіцца на адлегласці: г. Ляхавічы - 8км ,г. Баранавічы - 23км ,г. Мінск - 155км ,г. Брэст - 204км\nГеаграфічныя каардынаты - 52°58.633' N, 26°13.523' E\nПерыяд функцыянавання Медуніца\nРазмяшчэнне - сядзіба Медуніца:\nХарчаванне — сядзіба Медуніца\nФота - Відэа — сядзіба Медуніца\nЦэны на пуцеўкі — сядзіба Медуніца\n30-Кастрычнiка - 24-Снежня-2020 360,00 BYN\nДом - двухпавярховы будынак:\n• 1 паверх: пярэдні пакой, гасцёўня з камінам, канапамі і TV, кухня з газавай плітой, пральнай машынай, электрачайнікам, ЗВЧ і наборам посуду, жылы пакой з двухспальной ложкам, тумбачкамі і шафкамі.\n• 2 паверх: жылы пакой з раскладнымі канапамі для сну, мэбляй і більярдам.\nПрыём дзяцей — сядзіба Медуніца\nІнфраструктура — сядзіба Медуніца\n6 месцаў, абсталяваная мангалам і рашоткамі для барбекю\n1 стол, васьмерка\nна 30 месцаў\nрака Шчара, даўжыня 325 км, на адлегласці 100 м; сажалка, плошча 80²\nальтанка, мангал, рашоткі для барбекю\nДадатковыя паслугі — сядзіба Медуніца\nнаведванне лазні 100,00 BYN/5г.\nВольны час — сядзіба Медуніца\nАдрас, праезд — сядзіба Медуніца\nАдрас — сядзіба Медуніца:\nПраезд на грамадскім транспарце ў сядзіба Медуніца:\nз г. Мінск да г. Ляхавічы: ад чыгуначнага вакзала «Мінск-Пасажырскі» штодня міжрэгіянальныя цягнікі «Віцебск – Брэст-Цэнтральны», час адпраўлення 22:52;\nз г. Мінск да г. Баранавічы: ад чыгуначнага вакзала «Мінск-Пасажырскі» да чыгуначнага вакзала «Баранавічы-Палескія» штодня рэгіянальныя цягнікі «Мінск-Пасажырскі - Баранавічы-Палескія», час адпраўлення 00:53, 04:29, 07:54, 08:25, 12:43, 18:03, 20:28, 22:15; міжрэгіянальныя цягнікі «Віцебск - Баранавічы-Палескія» (05:42), «Мінск-Пасажырскі - Гродна» (15:31), «Віцебск - Брэст-Цэнтральны» (22:52), «Гомель - Гродна» (23:13);\nз г. Мінск да г. Баранавічы: ад аўтавакзала «Цэнтральны» да аўтавакзала г. Баранавічы маршрутнае таксі «Мінск-Баранавічы» або рэйсавымі аўтобусамі «Мінск-Пінск», час адпраўлення 07:50 (штодня); «Мінск-Гродна», час адпраўлення 08:55 (пт-ндз), «Мінск-Ружаны», час адпраўлення 17:30 (пт), «Мінск-Варшава», час адпраўлення 06:10, 18:30 (штодня), «Мінск-Беласток», час адпраўлення 23:30 (пт);\nз г. Баранавічы да г. Ляхавічы: ад аўтавакзала рэйсавымі аўтобусамі «Баранавічы-Ляхавічы», час адпраўлення 05:35 (пн-пт), 06:15 (сер, пт-ндз), 06:20, 06:25 (штодня), 07:00 (сер), 07:10, 07:35, 08:20 (штодня), 08:50 (пн-пт), 09:20, 10:20, 11:20, 12:40, 13:30, 13:35, 15:00 (штодня), 14:00, 15:50 (пн-пт), 16:10 (пн-чц, сб), 17:05 (пт, ндз), 17:45 (пн-чц), 18:05 (пт-ндз), 19:50, 21:25 (штодня); «Баранавічы-Ліпск», час адпраўлення 05:10 (штодня), 12:00 (сб, ндз), 16:05 (пт); «Баранавічы-Свяціца», час адпраўлення 05:55 (штодня), 08:45, 13:15 (сб, ндз), 12:00 (пн-пт); «Баранавічы-Хоцяж», час адпраўлення 06:05, 14:25 (аўт, пт-ндз); «Баранавічы-Навасёлкі», час адпраўлення 16:05 (ндз), 16:55 (пн-чц), 17:05 (сб);\nз г. Ляхавічы да в. Набярэжная: рэйсавым аўтобусам «Ляхавічы-Любейкі», час адпраўлення 08:15, 14:50 (сб, ндз) альбо на таксі.\nРасклад руху транспарта сядзіба Медуніца:\nПраезд на асабістым транспарце ў сядзіба Медуніца:\nг. Мінск - сядзіба «Медуніца» (каля 166 км):\nпа трасе М1 (Брэст (Казловічы)-Мінск-мяжа Расіі (Рэдзькі)) да г. Баранавічы (каля 134 км); па г. Баранавічы (каля 9 км): па Савецкім праспекце да скрыжавання з вул. Брэсцкая; лявей, па вул. Брэсцкая да скрыжавання з вул. Леніна; налева, па вул. Леніна да скрыжавання з вул. Тэльмана; правей, па вул. Тэльмана да выезду з горада па трасе Р4 (Баранавічы-Ляхавічы (да аўтамабільнай дарогі Р43)); па трасе Р4 (Баранавічы-Ляхавічы (да аўтамабільнай дарогі Р43)) да г. Ляхавічы (каля 16 км); па г. Ляхавічы (каля 1 км): па вул. Арлоўскага да выезду з горада па аўтадарозе Н794; па аўтадарозе Н794 да скрыжавання з аўтадарогай Н804 (у раёне в. Задвор'е) (каля 2 км); налева, па аўтадарозе Н804 да в. Набярэжная (каля 3 км); па ўказальнікам да сядзібы «Медуніца» (каля 1 км).\nг. Брэст - сядзіба «Медуніца» (каля 212 км):\nпа трасе М1 (Брэст (Казловічы)-Мінск-мяжа Расіі (Рэдзькі)) да скрыжавання з трасай Р43 (мяжа Расіі (Звенчатка)-Бобруйск-Івацэвічы (да аўтадарогі Р2/Е85)) (каля 165 км); направа, па трасе Р43 (мяжа Расіі (Звенчатка)-Бобруйск-Івацэвічы (да аўтадарогі Р2/Е85)) да скрыжавання з аўтадарогай Н804 (каля 44 км); налева, па аўтадарозе Н804 да в. Набярэжная (каля 2 км); па ўказальнікам да сядзібы «Медуніца» (каля 1 км).\nЗаказ таксі сядзіба Медуніца\n29км г. Баранавічы 23,20 BYN замовіць\n141км г. Ліда 112,80 BYN замовіць\n209км г. Брэст 156,75 BYN замовіць\n235км Нацыянальны аэрапорт Мiнск 199,75 BYN замовіць\n350км г. Магілеў 262,50 BYN замовіць\n366км г. Гомель 311,10 BYN замовіць\n446км г. Віцебск 356,80 BYN замовіць\nРазмяшчэнне на карце — сядзіба Медуніца


Прыйшоў у банк па валюту — апынуўся ў міліцыі | Народная Воля\nПрыйшоў у банк па валюту — апынуўся ў міліцыі\nАхоўніку Уладзімеру Гутоўскаму, відаць, не спадабалася беларуская гутарка наведніка, і ён стаў высвятляць, хто такі спадар Такарэнка і што ён робіць у банку. І паколькі Васіль размаўляе выключна па-беларуску, а ахоўнік – па-руску, то ахоўнік і наведнік не паразумеліся.\nЯк паведамляе “Радыё Свабода», ахоўнік выклікаў нарад міліцыі, і міліцыянеры ў касках і з аўтаматамі даставілі Такарэнку ў Цэнтральны РАУС. Але неўзабаве яго адпусцілі, бо нават незнаёмыя Васілю сведкі пацвердзілі, што ў банку ён нічога заганнага не зрабіў.


У Расонскім раёне краязнаўцы і мясцовыя жыхары аднавілі помнік героям вайны 1812 года 32\nУ Расонскім раёне краязнаўцы і мясцовыя жыхары аднавілі помнік героям вайны 1812 года, паведамляе БелТА.\nУ савецкі час помнікі знеслі, і толькі 7 чэрвеня 2018 гады адзін з абеліскаў быў знойдзены ў густых зарасніках недалёка ад ракі. Помнік быў разабраны, каменныя часткі яго праляжалі дзесяцігоддзі — так сведчаць старажылы вёскі. Пра знаходку браты паведамілі старшыні Клясціцкага сельскага Савета Мікалаю Хамянку. Разам яны вырашылі аднавіць помнік.\nПомнік адрэстаўравалі і паставілі яго ля ракі, дзе калісьці ён і знаходзіўся з 1912 года (тады адзначалася 100-годдзе перамогі ў вайне). На выкананне работ спатрэбілася крыху больш за тыдзень. Яны былі праведзены за ўласныя сродкі братоў пры актыўнай дапамозе мясцовых жыхароў. На помніку ўсталявалі шыльду з надпісам: «Грэнадзёрам, якія змагаліся 19 ліпеня 1812 г. пры Клясціцах».\nЧытайце таксама: Аргкамітэт па адзначэнні стагоддзя БНР накіраваў зварот да мэра Мінска пра лёс памятнай дошкі\nLukan / Адказаць\n18.06.2018 / 19:51\nЗа кого ваны ваявалi, гэтыя героi?!\nКаваллі / Адказаць\n18.06.2018 / 19:52\nПомнік аккупантам з вастока нам навошта?!\nРосслтруднічєство іль фундация Народная діпломатія растаралася? чий баблос за геним банкєтам?


02.12.2020 / 08:07\nНаступствам каранавіруснай інфекцыі можа быць заўчаснае старэнне арганізма. Пра гэта паведаміла прафесар Школы сістэмнай біялогіі Універсітэта Джорджа Мейсана Анча Баранава, перадае «РІА Навіны».\n«Каранавірус набліжае нашу старасць. Забірае рэсурсы і набліжае старасць», — заявіла яна.\nПаводле яе слоў, група медыкаў у лістападзе апублікавала вынікі даследавання, у якім дактары назіралі за здароўем людзей, якія перахварэлі на каранавірус у лёгкай і ўмеранай форме. У 70% пацыентаў былі выяўленыя паталогіі некаторых унутраных органаў. Найбольш частай з'явай быў тлушчавы гепатоз (параза пячонкі) і тлушчавыя перараджэнні тканкі падстраўнікавай залозы. Біёлаг патлумачыла, што такія захворванні характэрныя для людзей ва ўзросце 60 гадоў, але ў пост-кавіднай групе яны назіраліся ўжо ў 40 гадоў.\nПры гэтым Баранава падкрэсліла, што падобныя даследаванні неабходна праводзіць і далей, бо вывучаныя яшчэ не ўсе негатыўныя наступствы COVID-19.\nРаней амерыканскія навукоўцы паведамілі, што першапачатковая здагадка аб тым, што каранавірус аказвае асноўны негатыўны ўплыў на органы дыхання, аказалася няслушнай. Яны высветлілі, што інфекцыя таксама аказвае значнае ўздзеянне на працу сэрца, пячонкі і нырак. Акрамя таго, у перахварэлых на COVID-19 таксама могуць назірацца дрэнная згусальнасць крыві, галаўныя болі і галавакружэнне.


Каму Беларусь прадае зброю? - Цэнтр новых ідэй\nНа працягу некалькіх гадоў Беларусь уваходзіла ў дзесятку найбуйнейшых экспарцёраў зброі ў свеце. Уся гэтая зброя дасталася нашай краіне ў спадчыну ад Савецкага Саюзу і была хутка распрададзеная па розных кутах планеты.\nПублічна даступныя дадзеныя мала дзе ў свеце адлюстроўваюць сапраўдны памер вайсковага гандлю. Аднак, абвівачванні ў бок уладаў аб незаконным продажы зброі дагэтуль застаюцца недаказанымі. Болей за тое, Беларусь не хавае, што прадавала зброю ў нестабільныя краіны.\n#Беларусь#бізнес#вайна#войска#гандаль зброяй#зброя#Ілля Шыла#Рыгор Астапеня#Трэці свет


Дзённікі «Экслібрыса»: Андрэй Хадановіч вызначае, дзе правесці мяжу для перакладчыцкіх вольнасцяў і як кавун павінны звяртацца да Айца па-беларуску | Саюз беларускіх пісьменнікаў\nКонкурс «Экслібрыс», сёлета прысвечаны мастацкаму перакладу, працягваецца. Нагадаем, што аб'ём прац, якія можна дасылаць на адрас sbp@lit-bel.org -- да 1 аўтарскага аркуша. А пакуль патэнцыйныя ўдзельнікі разважаюць пра тое, як перастварыць тэкст максімальна дакладна, майстра мастацкага перакладу Андрэй Хадановіч распавядае, чаму важна ўмець ахвяраваць і зноў вяртаць да жыцця элементы твора.\nБеларускі Калегіюм, Андрэй Хадановіч, Экслібрыс, пераклады, паэзія


Маркировка лебедей как прерванная традиция\n19.07.2012 - 23:10 | Harrier\nИз-за ливней, которые привели к разливу Темзы и ускорению ее течения, впервые прервана восходящая к XII веку ежегодная церемония маркировки лебедей, которые, по закону, являются собственностью британского монарха.\nВ Столинском районе всей деревней спасали аистят\n18.07.2012 - 15:58 | Peregrinus\n— "Иван, ратуй, беда!" — с самого утра голосил пожилой сосед, — вспоминает Иван Супрунчик, житель деревни Теребличи. — Испугавшись, я помчался к нему. Оказалось, ночью сильный ветер обломил козырек крыши старого сарая, и с него упало гнездо с четырьмя аистятами. Птенцов придавило грудой веток, двоих — насмерть.\nПаспяховы гнездавы сезон шыладзюбак у Польшчы + VIDEO\n16.07.2012 - 21:36 | Harrier\nВельмі шмат радасці даставіла арнітолагам і бёдуотчарам з Вялікапольшчы (Wielkopolsкі) вядомасць пра першыя паспяховыя выпадкі гнездавання ў рэгіёне шыладзюбак (Recurvirostra avosetta). Сёлета дзве пары выгадавалі тут сем птушанят.\nПані Зоська з характарам\n14.07.2012 - 01:56 | Harrier\nСамка вялікага арляца (Aquila clanga) з Бебжаньскага нацыянальнага парку (Ўсходняя Польшча) дзякуючы праекту “Арлец. Птушка, якіх мала” акрамя сатэлітарнага перадатчыка атрымала яшчэ і імя – Зоська (Zośka).\nВыбачайце за нязручнасці = We are sorry for temporary technical problems\n13.07.2012 - 17:38 | Harrier\nЗ абеду ўчорашняга дня да сённяшняй раніцы наш сайт не працаваў – былі тэхнічныя праблемы з кампаніяй-хостэрам. Прыносім свае прабачэнні нашым карыстальнікам за нязручнасці!\nБлізкія па паходжанні птушкі часта маюць вельмі розны выгляд і песні\n09.07.2012 - 18:35 | Harrier\nКанадзкія даследчыкі на прыкладзе птушак знайшлі эвалюцыйны механізм, які дапамагае растлумачыць як магла ўтварыцца такая каляровая і гукавая разнастайнасць сярод жывых істотаў.\n09.07.2012 - 00:58 | Harrier\nРачная крычка (Sterna hirundo) з сажалак Cliffe, якія належыць Каралеўскаму таварыству абароны птушак RSPB, з часу кальцавання праляцела адлегласць прыкладна да месяца і пражыла час паміж сям’ю алімпійскімі гульнямі.\n07.07.2012 - 23:02 | Harrier\nФонд Сейшэльскіх астравоў увосень пачне рэалізацыю праекту, мэтай якога будзе знішчэнне ўсіх папугаяў Крамера (Psittacula krameri) – інтрадуцэнтаў, якія жывуць там. Гэтыя дзеянні прызнаныя неабходнымі для таго, каб захаваць на архіпелагу эндэмічных чорных папугаяў (Coracopsis nigra).\nКонкурс фотографий птиц с целью их последующей закупки\n06.07.2012 - 17:49 | Harrier\nПроект ПРООН/ГЭФ «Интеграция вопросов сохранения биоразнообразия в политику и практику территориального планирования в Беларуси» объявляет конкурс на предоставление фотографий 5 видов птиц (по 1 фотографии каждого вида) с целью последующего приобретения отобранных фотографий.\nСамыя цікавыя рэгістрацыі птушак у Францыі ў 2010 годзе\n05.07.2012 - 18:41 | Harrier\nФранцузскі камітэт па назіраннях рэдкіх птушак (French Rarities Committee) змясціў на сваім сайце (www.chn-france.org/upload_content/rapport_2010.pdf ) справаздачу аб цікавых рэгістрацыях за 2010 год. Апублікаваная яна была ў часопісе бёдуотчараў Ornithos у мінулым годзе.\nДругая рэгістрацыя Банапартава пясочніка ў Польшчы\n05.07.2012 - 14:13 | Harrier\nКулічка ў ваколіцах Свіноўйсця (Świnoujścia), што на польскім узбярэжжы Балтыкі заўважылі ў сфатаграфавалі Зьбігнеў Кайзэр (Zbigniew Kajzer) і Марцін Салавей (Marcin Sołowiej) у сераду, 4 ліпеня. Птушку не толькі атрымалася назіраць на беразе ў таварыстве малага зуйка, але таксама і ў палёце, што па доўгіх крылах і характэрнай белай афарбоўцы надхвосця дапамагло безпамылкова вызначыць яго як Банапартава пясочніка (Calidris fuscicollis).\nСвой тлушч не перашкаджае\n05.07.2012 - 01:36 | Harrier\nДоследы з выкарыстаннем мініятурнай “бягучай дарожкі” паказалі, як птушкі тундры выдатна адаптаваныя да экстрэмальных умоваў тамтэйшага жыцця. Тундравая пардва (Lagopus mutus), якая круглы год жыве ў Арктыцы, нагульвае неабходную колькасць тлушчу як раз тады, як ён спатрэбіцца ўзімку.\n01.07.2012 - 00:21 | Harrier\nДзякуючы назіранням і фота Аляксандра Сербуна, сябра АПБ і арнітолага з Брэста, мы маем доказы гнездавання на тэрыторыі нашай краіны яшчэ аднаго віду птушак – паўночнай мармытулі (Iduna (Hippolais) caligata). Увечары 29 чэрвеня ён знайшоў гняздо гэтага віду з птушанятамі ў Аршанскім раёне на Віцебшчыне.\nЗнішчэнне расліннасці ўздоўж чыгункі – канфлікт у Вялікабрытаніі\n30.06.2012 - 01:44 | Harrier\nNetwork Rail – кампанія, якая абслугоўвае рэйкі і іншую інфраструктуру брытанскай чыгункі – ўступіла ў канфлікт з Каралеўскім таварыствам абароны птушак RSPB, мясцовымі жыхарамі і брытанскай траснспартнай паліцыяй з-за таго, што знішчае прычыгуначную расліннасць.


Самарская область. Рыбалка. Самара. Сызрань. Тольятти. » Рыбалка.Шигонский район » Рыбалка на Усе.\nКатегория: Рыбалка.Шигонский район » Рыбалка на Усе., Автор: goodspin от 6-05-2019, 10:51, посмотрело: 1521\nКатегория: Рыбалка.Шигонский район » Рыбалка на Усе., Автор: goodspin от 13-04-2016, 19:51, посмотрело: 1595\nКатегория: Рыбалка.Шигонский район » Рыбалка на Усе., Автор: goodspin от 1-07-2015, 11:41, посмотрело: 6224\nКатегория: Рыбалка.Шигонский район » Рыбалка на Усе., Автор: goodspin от 18-05-2013, 17:51, посмотрело: 7387


Клей канцылярскі: склад і ўжыванне - Карысная інфармацыя для ўсіх\nКлей стаў спадарожнікам чалавечага побыту вельмі даўно. Першы клей, на думку археолагаў, з'явіўся 9,5 тысяч гадоў да нашай эры. Яго выраблялі з розных кампанентаў жывёльнага паходжання. Косткі і сухажыллі, рыбіна луска і прыродныя смалы былі асноўнымі складнікамі клеючай масы. Канцылярскі клей стаў самым распаўсюджаным, бо выкарыстоўваецца насельніцтвам ад малога да вялікага.\nВарыва з натуральных матэрыялаў і жывёл адходаў нашы продкі выкарыстоўвалі да 20 стагоддзя.\nКалі навука стала развівацца імкліва, у людзей пашырыліся веды аб якасці і ўласцівасцях матэрыялаў і рэчываў, пачалі з'яўляцца штучныя складнікі для стварэння клею. Першым, хто атрымаў патэнт на вынайдзены клей, стаў хімік Лео Бакеланда. Гэта адбылося ў 1901 годзе. А ў 1909 годзе па яго патэнтах пачалі масава выпускаць фенолоформальдегидные клеі, якія валодаюць электраправоднасці. Клей канцылярскі з'явіўся ў канцы трыццатых - пачатку 40 гадоў мінулага стагоддзя.\nЦяпер для вытворчасці клею выкарыстоўваецца высокатэхналагічнае абсталяванне. Працэс ўсё больш аўтаматызуецца. На сучасным заводзе могуць выконваць поўны працэс, ад вытворчасці флакона да налепкі на яго этыкеткі.\nКожны год хімічная прамысловасць выпускае больш 100 млн упаковак канцылярскай клею.\nАбароты продажаў па выніках года ацэньваюць у суме не менш 10 млн долараў. Вытворцы кажуць пра тое, што попыт на клей канцылярскі не расце, але знаходзіцца на стабільным узроўні. Мяняецца форма, у якой прасоўваецца прадукт. З'яўляюцца новыя віды алоўкаў, стыкераў і стужак, якія маюць высокія клеючыя характарыстыкі. Самая высока якасная прадукцыя выпускаецца такімі краінамі: Паўднёвая Карэя, Расія, Малайзія і Нямеччына.\nАсноўная мэта любога клеючага рэчывы - гэта злучэнне двух паверхняў. Усе яны адрозніваюцца па сваім складзе і па прызначэнні. У іх розны пах, колер, яны бываюць высыхаюць і невысыхающие. Клей канцылярскі выкарыстоўваюць для склейвання паперы рознай шчыльнасці і кардона. Таксама яго можна выкарыстоўваць у бытавых мэтах.\nХарактарыстыка клею канцылярскай:\nПразрысты ці белы.\nМожа быць вадкі і цвёрды.\nВытворца павінен атрымаць сертыфікат якасці на клей канцылярскі. Склад правяраецца на таксічнасць і адпаведнасць экалагічным патрабаванням.\nВіды канцылярскай клею\nКлей вадкага выгляду бывае: сілікатная і клей ПВА канцылярскі.\nХарактарыстыка сілікатнай клею дазваляе яго выкарыстоўваць таксама ў побыце. Другая назва - вадкае шкло. Яго ўжываюць у народнай гаспадарцы. Для працы з паперай ён не зручны, ён моцна расцякаецца. У апошнія дзесяцігоддзі яго выкарыстоўваюць радзей.\nКлей канцылярскі ПВА склейвае без працы паперу, кардон, фотапаперу. Попыт на яго яшчэ пакуль ёсць, ён больш глейкі, што дазваляе пры нанясенні кантраляваць яго расцяканне.\nСклад клею канцылярскай\nСілікатны канцылярскі клей, склад якога вызначыў яго назва, выкарыстоўваецца цяпер больш у будаўніцтве. Яго асноўныя кампаненты: сілікаты, полисиликаты літыя, натрыю і калія. Бывае толькі ў вадкім выглядзе.\nКлей канцылярскі ПВА мае расшыфроўку: поливинилацетат. Ён уяўляе сабой водны раствор гэтага рэчыва з даданнем пластыфікатару і мадыфікуюць дадаткаў. Акрамя таго, ёсць цвёрды клей канцылярскі. Склад яго можа адрознівацца асноўным рэчывам. Гэта можа быць поливинилацетат (ПВА) або поливинилпирролидон (ПВП). Клей ПВА можа быць некалькіх марак, якія вызначаюць яго крэпасць:\n2. супер або экстра.\nДля выкарыстання ў канцылярскіх мэтах неабходная першая марка. Супер або экстра можна выкарыстоўваць у вытворчасці мэблі і будаўніцтве.\nКлей канцылярскі прадаюць у розных формах ўпакоўкі. Вадкі клей расфасоўваюць у бутэлечкі рознага памеру. Асноўнае адрозненне - гэта форма цюбіка і каўпачка.\nСупер - каўпачок ўяўляе сабой вузкую, выцягнутую, адкручваць вечка. Клей наносіцца на паверхню пры дапамозе гэтага каўпачка.\nКаўпачок - пэндзлік выкарыстоўваецца часцей у флаконах з сілікатнай клеем.\nЁн зручны ў выкарыстанні для клею вадкай кансістэнцыі.\nКаўпачок - уточка нагадвае супер-каўпачок, толькі буйнейшы, мае больш шырокае адтуліну.\nКлей - аловак канцылярскі цяпер з'яўляецца самым распаўсюджаным варыянтам. Ён самы зручны для выкарыстання. Наносіцца лёгка, не расцякаецца, эканамічны, валодае выдатнымі клеючымі ўласцівасцямі.\nКлей-спрэй - гэта новы від канцылярскай клею, які таксама дапамагае склеіць дрэва, пенапласт і метал.\nВыкарыстанне канцылярскай клею ў побыце\nЛюдзі знайшлі яшчэ мноства спосабаў, як выкарыстоўваць клей канцылярскі. Тэхнічныя характарыстыкі дазваляюць шырока ўжываць яго ў побыце. Разгледзім далей, як можна яшчэ выкарыстоўваць сілікатны клей або клей ПВА.\nСілікатны клей або вадкае шкло - гэта рэчыва, якое ўжываецца ў будаўніцтве. Асноўная мэта выкарыстання - гідраізаляцыя.\nВарыянты выкарыстання сілікатнай клею.\nДадаюць у фарбу для фасадаў. Надае ўстойлівасць.\nАпрацоўка сцен і падлог у ваннай пакоі для герметызацыі.\nЎжываецца для гідраізаляцыі падмуркаў.\nДадаюць да цэменту і бетону, атрымліваючы новыя маркі раствораў.\nВыкарыстоўваюць для вырабу спецыяльнай абкітоўкі, якой замазваюць вадаправодныя трубы.\nПрасякнутыя тканіны стануць трывалымі ахоўнымі матэрыяламі.\nСадоўнікі апрацоўваюць месцы абрэзкі дрэў і кустоў для абароны ад шкодных бактэрый.\nІм пакрываюць паверхні, якія неабходна абараніць ад уздзеяння ультрафіялету.\nВыкарыстоўваецца для адмывання бруднай посуду і патэльняў.\nРэцэпт для зняцця нагара са патэльняў з выкарыстаннем сілікатнай клею.\nТакім спосабам карысталіся нашы бабулі і прабабулі. Неабходна ўзяць металічны таз або вялікі рондаль. У яе выліць адзін цюбік сілікатнай клею. Туды скласці ўсе патэльні і вечкі. Гэтую ёмістасць паставіць на агонь і кіпяціць. Цудоўным чынам з посуду сыходзіць увесь нагар. Пасля ўсю посуд трэба старанна прапаласкаць пад праточнай вадой. Ёсць падобны рэцэпт з даданнем гаспадарчага мыла і кальцыніраванай соды.\nКлей ПВА таксама добра вядомы будаўнікам і мэбельшчыкі.\nВарыянты выкарыстання клею ПВА.\nВыкарыстоўваецца пры зборцы мэблі.\nДобра мацуе ковролин да падлогі.\nНадзейны пры мацаванні лінолеўма.\nВыкарыстоўваецца для пріклеіванія абліцавальнай пліткі.\nБудзе карысны пры пріклеіванія шпалер.\nДадаюць у грунтоўку і шпатлёўку, у водаэмульсійную фарбу.\nКлей ПВА атрымаў папулярнасць, дзякуючы сваёй нетоксичности, пажарабяспекі, высокай клеючай здольнасці і выгодзе выкарыстання. Ім можна склеіць паперу, скуру, шкло, тканіна, пластык, метал.


23 лютага, згодна з савецкай традыцыяй, Лукашэнка і ягоны генералітэт уважаюць за "Дзень абаронцы Айчыны".\nНапярэдадні, 22 лютага дыктатар сустрэўся з курсантамі Вайсковай акадэміі. Падчас сустрэчы Лукашэнка звярнуўся да гісторыі і заявіў, што беларусы былі "парубкамі ў ВКЛ". Акрамя таго, дыктатар заявіў, што "Расея не касавала ўмову аб РСМД", і паабяцаў агульны з РФ адказ, калі ЗША размесцяць ракеты ў Еўропе.\nЦі можна казаць пра тое, што Лукашэнка ўцягвае Беларусь у ядзернае супрацьстаянне Расеі з астатнім светам, і ці гатовыя беларускія вайскоўцы выконваць такія загады дыктатара? На пытанні Charter97.org адказвае каардынатар грамадзянскай кампаніі "Еўрапейская Беларусь", адзін з лідараў Беларускага Нацыянальнага Кангрэсу Яўген Афнагель.\n- Давайце пачнём з светапоглядных пытанняў. Адкуль у Лукашэнкі такая непрыязнасць да ВКЛ? Бо многія беларусы разглядаюць гэты перыяд за залатое стагоддзе нашай гісторыі і дзяржаўнасці.\n- Лукашэнка з самага пачатку свайго панавання паводзіўся ў Беларусі як прадстаўнік акупацыйнай адміністрацыі. Усе ягоныя ўчынкі і словы трэба ўспрымаць як дзеянні "дачасніка". Грэбаванне нашай гісторыяй, мовай, традыцыямі і сімваламі абумоўленае логікай звычайнага каланіяльнага чыноўніка, якому няма патрэбы асацыяваць сябе з тэрыторыяй і народам, якімі ён кіруе. Такіх было шмат у нашай гісторыі апошніх двух стагоддзяў. Вось толькі іх імёнаў ужо ніхто не памятае.\nУ гэтым, дарэчы, слабасць беларускай дыктатуры. Такія рэжымы ў іншых краінах імкнуліся падкрэсліць сваю сувязь з народам, абапіраліся на гераічныя прыклады гісторыі. Лукашэнка ж адарваны не толькі ад мінуўшчыны беларусаў, але і ад таго, чым яны жывуць сёння. Ён не заўважыў таго моманту, калі калгасны савецкі палітрук, які ваюе са спадчынай ВКЛ і нашымі старажытным сімваламі, апынуўся ў меншасці, у апазіцыі маладому і нават сярэдняму пакаленню.\n- Вы гісторык з адукацыі. Якія даты, імёны і падзеі, на Вашу думку, маюць асацыявацца ў беларускіх вайскоўцаў з нашай вайсковай славай?\n- Беларусь знаходзіцца ў цэнтры Еўропы і падпадала пад напады часцей, чым шмат якія іншыя краіны кантынента. Цягам стагоддзяў нашы продкі абаранялі сваю свабоду, перамагалі ворагаў, якія перасягалі іх і колькасцю, і магчымасцямі. У нашай гісторыі шмат дат, якімі можна ганарыцца. Гэта і перамога на Сініх водах у 1362 годзе, калі войскі ВКЛ разбілі татарскае войска і пачалі вызваленне Усходняй Еўропы ад ардынскага прыгнёту, і Грунвальдская бітва 1410 года - адна з найбуйнейшых бітваў сярэднявечча.\nТак выйшла, што больш за ўсё ў сваёй гісторыі беларусам давялося змагаліся за незалежнасць ад усходняга суседа. Тут можна ўспомніць не толькі Аршанскую бітву 1514 года, якая ўвайшла ў еўрапейскія падручнікі вайсковага мастацтва, але і перамогі пад Чашнікамі ў 1564 годзе і пад Палонкай у 1660 годзе. У гэтых бітвах нашым продкам супрацьстаялі ўдвая ці ўтрая большыя за іх арміі, а на коне стаяла незалежнасць краіны.\nНе менш гераічнымі былі перамогі, здабытыя падчас антырасейскіх паўстанняў - ад вызвалення Вільні ў 1794 годзе да бітвы пад Мілавідамі 1863 года. Далёка не кожны народ можа пахваліцца паўстаннямі і паспяховымі баявымі дзеяннямі супраць самай магутнай імперыі свету, якія паўтараліся кожныя 30 гадоў акупацыі.\nБеларусы дэманстравалі цуды гераізму і ў мінулым стагоддзі. "Слуцкі збройны чын" і Палескі паход Булак-Балаховіча вымусілі бальшавікоў пайсці на сур'ёзныя саступкі беларусам, а партызанская барацьба нашага народа супраць нацыстаў падчас Другой сусветнай вайны наогул не мае аналагаў у сусветнай гісторыі.\nГодных дат для святкавання Дня абаронцы Айчыны больш, чым дастаткова. Занадта часта нам даводзілася абараняць сваю свабоду і сваю краіну, і нашы продкі ўмелі гэта рабіць.\n- Як Вы пракаментуеце тое, што Лукашэнка паабяцаў Расеі супольны адказ на ракеты ЗША ў Еўропе? Надоечы Андрэй Саннікаў зазначыў, што РФ можа размясціць у Беларусі ядзерную зброю? Ці пацвярджае заява дыктатара гэты тэзіс?\n- Лукашэнка заўсёды быў і застаецца самым верным хаўруснікам Крамля. Нават не хаўруснікам - гэта слова мае на ўвазе больш-менш раўнапраўныя стасункі, - а паслухмяным выканаўцам волі свайго маскоўскага начальства. Таму як толькі для Расеі паўстане патрэба размясціць на тэрыторыі нашай краіны новыя вайсковыя аб'екты або зброю - гэта будзе зроблена неадкладна. Дыктатар выконвае ўсе важныя патрабаванні Масквы, не думаючы пра нацыянальныя інтарэсы.\nШто да ядзернай зброі, то сваю пазіцыю Лукашэнка выказваў неаднаразова, шкадуючы аб яе вывадзе з тэрыторыі краіны. І не хаваў, для чаго яна яму трэба - каб "з намі па-іншаму размаўлялі". А з улікам таго, што ў Беларусі будуецца АЭС, з савецкіх часоў засталіся інфраструктура, шахты і запасы высокаабагачанага ўрану, імавернасць размяшчэння ядзернай зброі вельмі высокая.\n- Падчас выступу дыктатара ў Вайсковай акадэміі адна з курсантак спытала яго, ці не хоча ён пайсці ў адстаўку. Як вы ацэньваеце настроі ў беларускім войску? Ці гатовыя беларускія афіцэры і жаўнеры паміраць за Расею і дыктатара?\n- Узровень падтрымкі Лукашэнкі ў войску — такі ж, як і ў сярэднім у Беларусі. Мы ж у адной краіне жывем, праблемы ва ўсіх прыкладна аднолькавыя. Аб якім жаданні паміраць можа ісці гаворка? За што? За безупынныя прыніжэнні ад чыноўнікаў або за жабрацкую пенсію?\nВайскоўцы пагарджаюць Лукашэнкам найперш за адсутнасць павагі да войска, якая культывавалася нават падчас позняга СССР, за ўсю гэтую паказуху і мішуру на парадах і вучэннях. Бо ўсе ведаюць рэальны стан беларускага войска, калі са словах аднаго з нашых актывістаў, «у выпадку нападу 90% тэхнікі не зможа выехаць з ангараў, бо не завядзецца, а жаўнеры разбягуцца, бо страляць іх ніхто не навучыў». Я ўжо не кажу пра пагоны генералісімуса і малодшага сына, які парады прымаў.\nТрэба адзначыць, што на гэтым фоне ўзровень падтрымкі Пуціна ва УС Беларусі вышэйшы, чым у Лукашэнкі. На гэта працуе і беларуская ТВ, штодня транслюючы расейскую прапаганду, і інфармацыя аб заробках і перспектывах у расейскім войску. Гэта сур'ёзная праблема, адзін з выклікаў для патрыётаў Беларусі, якому нам трэба будзе даць рады.\n- У Вэнэсуэле частка вайскоўцаў перайшла на бок лідара апазіцыі Хуана Гуайдо. Пры гэтым тыя, хто адмовіўся служыць дыктатару Мадуру, заяўляюць, што 90% вайскоўцаў нелаяльныя ўзурпатару і толькі чакаюць моманту. У выпадку фактычнага двоеўладдзя ў Беларусі ці можна чакаць, што сімпатыі войска будуць на баку народа?\n- Шмат што будзе залежаць ад народа і яго лідараў. І жаўнеры, і афіцэры з павагай ставяцца да сумленных, цвёрдых і адважных людзей. Але ў кожнай сітуацыі іхнія сімпатыі не будуць на баку дыктатара, у гэтым можна быць упэўненым. Ніхто і ніколі не прымусіць жаўнера беларускай войска страляць ва ўласны народ - гэта ўжо закладзена ў нашым менталітэце. Мусібыць, найперш пацярпіць той, хто адважыцца аддаць такі загад. Вайскоўцы проста будуць сабатаваць наказы дыктатара, марудзіць з іх выкананне. Так ужо даўно робяць чыноўнікі, даводзячы Лукашэнку да прыступаў шаленства. Чаму б гэтую мадэль непадпарадкавання не пераняць іншым? Нездарма ж беларусаў называюць «партызанскай нацыяй».


Старастыльнікі — Вікіпедыя\nСтарастыльнікі, агульная назва некананічных праваслаўных юрысдыкцый, якія не прызналі прыняцце грыгарыянскага ці новаюліянскага календара ва ўмовах прыняцця новага колендара кананічнай памеснай праваслаўнай царквой. Старастыльныя расколы разпаўсюджаны ў першую чаргу ў Грэцыі, а таксама ў Румыніі і Балгарыі. Усяго яна закранулі 12 памесных праваслаўных цэркваў.\n1 На кананічнай тэрыторыі Эладскай праваслаўнай царквы\n1.2 Спынілі існаванне\n2 На кананічнай тэрыторыі Румынскай праваслаўнай царквы\n3 На кананічнай тэрыторыі Балгарскай праваслаўнай царквы\n4 На кананічнай тэрыторыі Кіпрскай праваслаўнай царквы\n5 На кананічнай тэрыторыі Амерыканскай праваслаўнай царквы\n5.2 Спынілі існаванне\n6 На тэрыторыі Заходняй Еўропы\nНа кананічнай тэрыторыі Эладскай праваслаўнай царквы[правіць | правіць зыходнік]\nДзейнічаюць[правіць | правіць зыходнік]\n«Фларыніцкі» Сінод Царквы Сапраўдна-Праваслаўных хрысціян (СПХ) Грэцыі на чале з «архіепіскапам Афінскім і ўсяе Элады» Хрызастомам (Кіюсісам);\n«Аўксенцеўскі» Сінод Царквы Сапраўдна-Праваслаўных хрысціян (СПХ) Грэцыі на чале з «архіепіскапам Афінскім і ўсяе Элады» Максімам (Валіанатісім);\n«Калінікіцкі» Сінод Царквы Сапраўдна-Праваслаўных хрысціян (СПХ) Грэцыі (Царква СПХ Грэцыі і Замежжа) на чале з «архіепіскапам Афінскім і ўсяе Элады» Макарыем (Кавакідзісам);\n«Сінод Супрацьстаялых» Царквы СПХ Грэцыі на чале з «мітрапалітам Арапоскім і Філійскім» Кіпрыанам (Куцумбасам);\n«Матфееўскі» Сінод Царквы СПХ Грэцыі юрысдыкцыі «архіепіскапа Афінскага і ўсяе Элады» Мікалая (Месіаракіса);\n«Матфееўскі» Сінод Царквы СПХ Грэцыі юрысдыкцыі «мітрапаліта Месінійскага» Грыгорыя (Русіса);\n«Матфееўскі» Сінод Царквы СПХ Грэцыі юрысдыкцыі «мітрапаліта Месагейскага і Лаўрэатыкійскага» Кірыка (Кандаяніса);\nЦарква СПХ Грэцыі юрысдыкцыі «мітрапаліта Спартанскага Дарафея (Цакаса);\nЦарква СПХ Грэцыі юрысдыкцыі «мітрапаліта Ларыскага» Афанасія (Пасталаса);\nЦарква СПХ Грэцыі юрысдыкцыі «мітрапаліта Пирейского» Ніфонта (Анастасопуласа).\nСпынілі існаванне[правіць | правіць зыходнік]\nЦарква СПХ Грэцыі юрысдыкцыі «мітрапаліта Карынфскага» Каліста (Макрыса) (1979-1984);\nЦарква СПХ Грэцыі юрысдыкцыі «мітрапаліта Пірэйскага і Саламінскага» Геронція (Маргіоліса) (1983-1985);\nЦарква СПХ Грэцыі юрысдыкцыі «мітрапаліта Фесалонікійскага» Хрызастома (Кіюсіса) (1974-1985);\nЦарква СПХ Грэцыі юрысдыкцыі «мітрапаліта Атыкійскага і Дыяўлейскага» Акакія (Папаса-малодшага) (1974-1985);\nЦарква СПХ Грэцыі юрысдыкцыі «мітрапаліта Кікладскага» Гаўрыіла (Каламісакіса) (1974-1994);\nЦарква СПХ Грэцыі юрысдыкцыі «мітрапаліта Ахарнонскага» Афанасія (Хараламбідзіса) (1995-1998).\nНа кананічнай тэрыторыі Румынскай праваслаўнай царквы[правіць | правіць зыходнік]\nРумынская Старастыльная Царква юрысдыкцыі «мітрапаліта Слаціарскага» Власія.\nНа кананічнай тэрыторыі Балгарскай праваслаўнай царквы[правіць | правіць зыходнік]\nБалгарская Старастыльная Царква юрысдыкцыі «епіскапа Трыадзістыйскага» Фоція (Сірамахава).\nНа кананічнай тэрыторыі Кіпрскай праваслаўнай царквы[правіць | правіць зыходнік]\nСапраўдна Праваслаўная Царква Кіпра\nНа кананічнай тэрыторыі Амерыканскай праваслаўнай царквы[правіць | правіць зыходнік]\n«Святая Праваслаўная Царква Паўночнай Амерыкі» («Бостанскі Сінод», Сапраўдная Праваслаўная Царква Грэцыі) на чале з «мітрапалітам Бостанскім» Яфрэмам;\n«Місіянерскае Праваслаўнае Архіепіскапства Амерыкі» на чале з «мітрапалітам Васілупольскім і ўсяе Амерыкі» Панкраціем (Хулогесам);\nЦарква СПХ юрысдыкцыі «мітрапаліта Манрэальнага і Канадскага» Акакія (Дускаса);\n«Расійская Праваслаўная Аўтаномная Царква ў Амерыцы» на чале з «архіепіскапам Денверскім і Каларадскім» Грыгорыем (Абу-Асалем);\n«Незалежная Грэчаская Праваслаўная Царква Злучаных Штатаў» на чале з «епіскапам Сан-Францыскім» Іліей.\nЦарква СПХ юрысдыкцыі «мітрапаліта Астарыйскага» Пятра (Асціфідзіса) (1974-1985).\nНа тэрыторыі Заходняй Еўропы[правіць | правіць зыходнік]\n«Праваслаўная Царква Партугаліі» на чале з «архіепіскапам Лісабонскім, мітрапалітам усяе Партугаліі, Іспаніі і Бразіліі» Іаанам;\n«Праваслаўная Аўтаномная Мітраполія Заходняй Еўропы і Амерыкі» («Святы Міланскі Сінод») на чале з «архіепіскапам Міланскім, мітрапалітам Аквілейскім» Еўлогіем (Хеслерам);\n«Праваслаўная царква Італіі» («Італьянская Аўтаномная Мітраполія») на чале з «архіепіскапам Равенскім, мітрапалітам усяе Італіі» Васіліем.\nАкрамя пералічаных, існуе вялікая колькасці царкоўных місій, прыходаў, епархій, мітраполій і экзархатаў схізматычных старакалендарных юрысдыкцый на тэрыторыі на кананічнай тэрыторыі амаль усіх праваслаўных цэркваў, у вялікай колькасці краін і кантынентаў.\nУзята з "https://be.wikipedia.org/w/index.php?title=Старастыльнікі&oldid=3481664"


Аднойчы я вырашала для сябе, што жадаю стаць філолагам\nСпампаваць 34.78 Kb.\nПамер 34.78 Kb.\nАднойчы я вырашала для сябе, што жадаю стаць філолагам. Вырашала таму, што веды, якія я зараз набываю, былі для мяне цікавымі заўсёды, таму, што літаратура, мова, гісторыя нашай радзімы і раней, у маленькім узросце выклікалі ў мяне хваляванне. На мой погляд, філолаг гэта не прафесія, гэта стан душы, асобая плыня думак, філолаг – ен і ёсць мастак слова. Калі за год, ці два да паступлення я прыходзіла на філалагічны факультэт, я нават праз сцены чула гэтае ні з чым не параўнальнае паветра ведаў, бачыла студэнтаў, якія так горача спрачаліся аб нейкіх пытаннях наконт гісторый беларускай літаратуры. Я па-добраму ім зайздросціла і марыла, што аднойчы я і сама, як і яны буду горда называцца студэнткай філалагічнага факультэта БДУ. Я старана рыхтавалася да уступных іспытаў, шла да сваёй мэты і крок за крокам набліжалася да студэнчаства. І чым больш праходзіла часу, тым больш я адчувала сябе філолагам. І пытанняў наконт куды аднесці дакументы ў мяне не было.\nПаступаючы ў БДУ, я дакладна ўяўляла сябе, што наша ВНУ з’яўляецца “флагманам адукаціі і навукі”. Спецыялісты якія скончылі БДУ атрымліваюць дыплом, які мае вялікую каштоўнасць ва ўсім свеце. Веды, атрымленыя ў сценах альмаматэр, неаднойчы давалі напрамак у развіцці сусветнай навукі. Навуковыя працы, сучасныя лабараторныя іспыты, распрацоўка новых тэхналогій, мовазнаўчыя і літаратурныя секцыі, вялікая колькасць удзельнікаў сусветных і ўнутранных кафірэнцый: БДУ не аднойчы станавілася родным домам для айчыннай і сусветнай навукі, таму я дакладна ведала якую чысціню, якасць, бездакорнасць ведаў выкладаюць тут.\nВыкладчыкі любога факультэта маюць шматгадовы вопыт працы. Такой вялікай колькасці таленавітых, зорачных людзей, такіх шчырых і закаханых у сваю працу выкладчыкаў няма ні ў адной навучальнай установе Беларусі. БДУ славуты тым, што на яго кафедрах працуюць толькі кандыдаты, прафесара, дактара навук, найлепшыя таленты нашай навукі. А чаго стояць імёны вядомыя ўсему свету, спіс гэтых імёнаў можна працягваць вельмі доўга, і кожны будзе паважаным чалавекам у сусветнай навукі.\nЗасанваны 30 кастрычніка 1921 года БДУ стаў першай ВНУ нашай краіны. Падрыхтоўка да адкрыцця ішла пад пільным даглядам кіраўніцтва рэспублікі і з удзелам маскоўскіх навукоўцаў і выкладчыкаў. Гэта падзея стала вельмі значнай ў культурным жыцці. Першы рэктар БДУ стаў доктар навук, гісторык і славіст, прафесар Уладзімір Іванавіч Пічэта. Першапачаткова ў склад БДУ уваходзілі тры факультэта: рабочы, медыцынскі і факультэт грамадскіх навук.\n20-я годы, гэта адзін з самых дынамічных перыядаў гісторыі развіцця універсітэта. Адкрыццё аспірантуры, будаўніцтва універсітэцкага гарадка, вызначэнне навуковых сувязей з Польшай, Літвой і іншымі краінамі.\nУжо да пачатку вайны БДУ з’яўляется моцнай ВНУ, але ж святкаванне 20-ці гадовага юбілею не адбылося, пачалася вайна, якая для БДУ самым жорсткім іспытам за весь час існавання. Вайна нанесла БДУ вялікі ўрон, амаль што поўнасцю быў разбураны студэнскі гарадок, разграбаваныя бібліятэчныя фонды, знішчаны лабараторыі. Працаваць БДУ пачынае толькі у 1943 годзе, але ж не на тэрыторыі нашай краіны, а пад Масквой, на прыпынку Сходня. Вяртанне БДУ дадому, на радзіму, адбылося ў 1944-45 гадах. Поўнасцю адрадзіцца і набыць той стан, які быў у БДУ да вайны, універсітэт змог только к 1950 году. Будуюцца новыя корпусы і факультэты, студэнты са ўсяго савецкага прастору едуць да нас за адукацыяй. Каб захавать памяць аб тых вялікіх героях вайны, змяніўшых утульныя аўдыторыі на партызанскі рух, у 1975 годзе ў студэнцкім дворыку быў устаноўлены бетоны абяліск замест драўлянага.\nАкрамя гэтага абяліска на тэрыторыі дворыка БДУ, як традыцыйна прынята ва ўсіх вядучых сусветных ВНУ устаноўлены помнікі вялікім мысліцелям і філосафам беларусі: Еўрасіні Полацкай, Кірылу Тураўскаму, Францыску Скарыне, Мікалаю Гусоўскаму, Сымону Буднаму, Васілю Цяпінскаму.\nУ цяперашні час БДУ – буйнейшы ў Рэспублікі Беларусь центр вышэйшай адукацыі, навукі і культуры. У сладзе універсітэта 17 факультэтаў, 172 кафедры і больш за 20-ць накуковых цэнтраў. Колькасць студэнтаў і супрацоўнікаў БДУ можа скласці маленькі горад з насельніцтвам 25 000 чалавек.\nНеабходна заўважыць тое, што БДУ мае сваю асабістую сімволіку: герб (быў зацвержаны 25 мая 2000 года і уяўляе сабою адлюстраванне галінкі папаратніка на фоне ззяння яго таямнічай кветкі), флаг (з той жа сімволікай), свой закон – устаў і кіраўнічы апарат. Рэктарам БДУ з 2003 года з’яўляеца Васіль Іванавіч Стражаў.\nЯ не ведаю кім я буду пасля заканчэння БДУ, але ж я ўпэўнена, што мой паважаны універсітэт дасць мне ўсе неабходныя веды і “пуцёўку” ў свет, магчымасць працаваць у любой вобласці навукі.\nКафедра беларускай літаратуры\n" Беларускі Дзяржаўны Універсітэт"\nВыканала студэнтка Iга курса\nII групы, беларускага аддзялення\nМураўёва Дар’я Андрэеўна